Bečić: Rezultati izbora obavezuju da ustabilimo političku situaciju | MINA\nNaslovnicaGlavna vijestBečić: Rezultati izbora obavezuju da ustabilimo političku situaciju\nPodgorica, (MINA) – Rezultati parlamentarnih i lokalnih izbora u Petinjici, Mojkovcu i na Cetinju obavezuju vladajuću većinu da ustabili političku situaciju i ostvaruje još bolje rezultate, kazao je predsjednik Skupštine i lider Demokrata, Aleksa Bečić.\nOn je novinarima u Skupštini rekao da je siguran da, nakon sinoćnih rezultata, nikome ne pada na pamet da prekraja izbornu volju građana.\n„Rezultat od 30. avgusta prošle godine i od sinoć nas obavezuje da ustabilimo političku situaciju i idemo ka još većim rezultatima“, naveo je Bečić.\nUpitan šta očekuje da će se desiti 10. decembra, kada je krajnji rok za odgovor na platformu Demokratskog fronta kojom je traženo formiranje nove vlade, Bećić je kazao da je njegova i pozicija Demokratske Crne Gore poznata.\nOn je rekao da su se Demokrate zalagale za rekonstrukciju Vlade, kao optimalan model koji treba da ustabili izvršnu i zakonodavnu vlast, i dodao da je jedan politički subjekt imao različito stanovište.\n„Kako je taj naš predlog odbijen, a drugi veći subjekt je nakon toga odustao, prirodno je bilo da saopštimo da čekamo da oni koji su odustali usaglase model o kojem bi mogli da se izjasnimo“, naveo je Bečić.\nKako je kazao, poruka građana je potpuno jasna – da treba da nastave zajedno, nađu rješenje i ustabile političku situaciju.\n„Ako neko smatra da treba da prekraja izbornu volju građana, to je put u destabilizaciju“, dodao je Bečić.\nOn je kazao da vjeruje da će nova vlast u Mojkovcu biti brzo i lako formirana, kao što je to bilo u Nikšiću i Herceg Novom.\nBeečić je poručio da su Demokrate spremne za razgovore oko formiranje vlasti na Cetinju.\nOn je rekao da su četiri poslanička kluba, koji su bili opozicija u Skupštini Prijestonice i kritikovala vlast Demokratske partije socijalista (DPS), osvojila 18 odborničkih mandata.\nPrema riječima Bečića, odgovor građana Cetinja, nakon svih dešavanja prethodnih mjeseci, bio je potpuno jasan.\n„Ako se svi budu držali onoga što su četiri godine zastupali u cetinjskom parlamentu – da je Cetinju potrebna promjena, da dosadašnja vlast pođe u opozciju, lako ćemo ispoštovati volju građana“, istakao je Bečić.\nOn je naglasio da su građaniu, potvrdom izbornih rezultata, dali snagu da dosadašnja opozicija na Cetinju bude nova vlast.\n„Kao opozicija, kao četiri odbornička kluba koja su korektno sarađivala u Skupštini prijestocnice, kritikovali vlast i dobili mandat građana da upravljaju gradom, spremni smo da formiramo vlast na Cetinju i bavimo se lokalnim temama i onim što opterećuje građane“, kazao je Bečić.\nOn je naveo da je prezadovoljan rezultatima lokalnih izbora, koji su, kako je naveo, potvrdili rast Demokrata.\nKako je kazao, nastavio se kontinuitet loših rezultata DPS-a.\n„Govorimo o opštinama koje su bile decenijska uporišta naših političkih konkurenata. Oni su tvrdili da će nas ubjedljivo pobijediti. Međutim, odgovor građana je bio očito drugačiji“, naveo je Bečić.\nOn je rekao da će Demokrate podržati budžet za narednu godinu i da očekuju da Vlada podrži predloge te partije u vezi sa naknadama za majke i dječjim dodatkom sa svu djecu.


Žandarmerija steže obruč oko “Malčanskog berberina” u njegovom rodnom selu – SveVesti.net\nŽandarmerija steže obruč oko “Malčanskog berberina” u njegovom rodnom selu\nKako prenosi RTS, jake snage Žandarmerije raspoređuju se u ataru sela Malča i čini se da se sprema konačno “stezanje obruča oko otmičara”.\nNa terenu je i dalje oko 500 policajaca i, prema najavama direktora policije Vladimira Rebića, taj broj se neće smanjivati sve dok takozvani “malčanski berberin” ne bude uhvaćen.\nDvanaestogodišnja Monika, koja je pronađena u nedelju, polako se opravlja i pod stalnim je nadzorom lekara, psihologa i socijalnih radnika.\nRebić zahvalio pripadnicima policije na naporu\nDirektor policije Vladimir Rebić obišao je danas pripadnike policije koji i dalje tragaju za Ninoslavom Jovanovićem i zahvalio im se na svim naporima koje su uložili u pronalasku Monike Karimanović, ali i svemu što trenutno rade u poteri za Jovanovićem.\n“Ovi ljudi neće dočekati Novu godinu sa svojim porodicama, jer je prioritet Ministarstva unutrašnjih poslova pronalazak Ninoslava Jovanovića i njegovo privođenje pravdi”, rekao je Rebić prilikom posete policijskih službenika u selu Oreovac.\nRebić je istakao da ga, kao direktora policije i kao čoveka, pogađaju negativni komentari u kojima pojedinci pokušavaju da diskredituju rad Ministarstva i da omalovaže sve rezultate koji su postignuti ovom prilikom.\nOn je istakao da su bespotrebni komentari kako je policija nesposobna da u kratkom roku uhvati jednog čoveka, imajući pre svega u vidu činjenicu da je Jovanović pripremao otmicu više meseci.\n“Mi smo već nakon tri dana znali da je on mesecima unazad pripremao ovu otmicu”, rekao je Rebić i naglasio da su netačne tvrdnje pojedinaca da se Jovanović slobodno kreće po atarima ovih sela, kako vrši teške krađe po kućama i uzima hranu.\nPrema Rebićevim rečima, sve informacije do kojih je policija do danas došla, ukazuju na to da je otmica unapred pripremana, kao i da Jovanović ima lokacije na kojima se krije i da se kreće isključivo kada je smanjena vidljivost.\n“Preduzimamo sve mere i radnje i ubeđen sam da ćemo ga vrlo brzo pronaći”, rekao je Rebić i poručio da građani Republike Srbije mogu imati puno poverenje u svoju policiju.\nPoverenik apeluje na poštovanje prava na privatnost\nPovodom brojnih napisa u štampanim medijima i izveštavanja u elektronskim medijima o nedavnoj otmici devojčice Monike Karimanović, Poverenik za informacije od javnog značaja i zaštitu podataka o ličnosti saopštio je da se u velikom broju medijskih izveštaja nije vodilo računa o poštovanju prava na privatnost same devojčice i njene porodice.\nPoverenik apeluje na medije, ali i nadležne organe i institucije, da ubuduće u potpunosti poštuju pravo na privatnost lica, pogotovo kada je u pitanju dete i podaci o zdravlju deteta.\nPoverenik obaveštava javnost da se na obradu podataka o ličnosti u svrhu objavljivanja informacija u medijima, ne primenjuje skoro ceo Zakon o zaštiti podataka o ličnosti, ako je u konkretnom slučaju to neophodno u cilju zaštite slobode izražavanja i informisanja.\n“U velikom broju medijskih izveštaja o otmici Monike Karimanović, nije vođeno računa o poštovanju prava na privatnost same devojčice i njene porodice. Senzacionalističko izveštavanje u ovom slučaju je krajnje neetičko i nedobronamerno, potpuno neprimereno iznosi brojne podatke o ličnosti žrtve otmice, uključujući i podatke o njenom zdravlju, čime je dvostruko viktimizuje”, navodi se u saopštenju Poverenika.\nIzveštavanje o ovom slučaju, kako navodi, ukazuje na to da mediji više vode računa o povećanju svog tiraža, odnosno gledanosti, nego o zaštiti privatnosti dvanaestogodišnje devojčice u jednom veoma osetljivom trenutku.\nPrevious Gavrilović pravosnažno oslobođen, Kozlini 15 godina zatvora\nNext Uhapšen osumnjičeni iz Prokuplja za preprodaju droge


f Pripreme za primenu direktive EU kojom se smanjuje zagađenje - Arhus Centar Subotica\nNa to je 20. februara na skupu o održivom razvoju energetike ukazao pomoćnik ministra energetike Srbije Miloš Banjac, koji je najavio da ove godine počinje izrada dokumenata za primenu Evropske direktive o velikim ložištima, čiji cilj je smanjenje zagađenja sumpor dioksidom, azotnim oksidom i prašinom. Prihvatanje standarda će, ukazano je na konferenciji, biti od koristi i građanima zbog smanjenja zagađenja.\nPomoćnik ministra Banjac kazao je da u Srbiji ove godine počinje izrada planova za primenu Evropske direktive o velikim ložištima čiji cilj je smanjenje zagađenja iz energetskih postrojenja. Reč je o direktivi kojom se ograničava zagađenje iz velikih pogona na sagorevanje sa izlazom toplote od najmanje 50 megavata, pre svega u pogledu emisija sumpor dioksida, azotnog oksida i prašine.\nBanjac je na konferenciji Održivi razvoj energetike u Jugoistočnoj Evropi dodao da će Srbija prilikom ispunjavanja zahteva EU i Energetske zajednice Jugoistočne Evrope čiji je član voditi računa da ne "uništi sopstvenu industriju".\nPredstavnik Centra za ekologiju i održivi razvoj (CEKOR) Zvezdan Kalmar ukazao je da ne bi trebalo usklađivanje sa EU posmatrati kao na opterećenje ili trošak, budući da je reč o smanjenju zagađenja štetnog po zdravlje.\nBanjac je rekao da to jeste tačno, ali da je potrebno pronaći balans između zahteva za unapređenjem i očuvanja industrije u zemlji. Naveo je da će u Srbiji još dugo biti dominantna proizvodnja energije iz uglja lignita koja nije najoptimalnija u zdravstvenom pogledu.\n"Ne možemo se odreći tog dobrog i relativno jeftinog izvora", kazao je pomoćnik ministra, dodavši da je "čitava Evropa tokom industrijske revolucije prošla kroz priod razvoja na uglju" sa još većim problemima nego Srbija, pa su te zemlje uspele da izađu iz tog perioda.\nPrema proceni Evropske alijanse za zdravlje i životnu sredinu (HEAL), godišnji zdravstveni troškovi u Srbiji zbog zagađanj od uglja iznose između 1,8 i 5 milijardi evra.\nProblemi sa biomasom\nKada je reč o povećanju korišćenja biomase kao obnovljivog izvora energije, Banjac je kazao da je Srbija u pogledu drvne biomase blizu gornje granice iskorišćenja ogućnosti s obzirom na sadašnje namenske zasade.\nU poljoprivrednoj biomasi, kako je istakao, ima većeg potencijala za razvoj, ali i izvesnih problema.\n"Poljoprivredna biomasa ima manji toplotni kapacitet, a postavlja i neke probleme kod sagorevanja", rekao je on, dodavši da je sa Agencijom Ujedinjenih nacija za razvoj (UNDP) započet projekat za prevazilaženje problema, i da je planirano i 6 malih kogenerativnih postrojenja uz subvencije.\nPredsednik Saveta Agencije za energetiku Srbije (AERS) Ljubo Maćić rekao je da je dobro što je Srbija ograničila podsticaje za obnovljive izvore energije jer je izbegla probleme sa kojima se suočavaju neke evropske zemlje.\nKako je objasnio, u nekim zemljama je došlo do neravnoteže na tržištu i to se odrazilo kao previsok trošak za kupce.\nNedovoljno podsticaja za razvoj\nIzvršni direktor Elektroprivrede Srbije za snabdevanje na veliko električnom energijom Dragan Vlaisavljević ukazao je da je Srbiji u 2014. potrošnja struje opala za 1%, i da je slična situacija u celom regionu usled deindustrijalizacije.\nUkazao je i nda se tokom pretodnih nekoliko godina kompanije u sektoru struje suočavaju sa drastičnim padom profita zbog pada cene na veleprodajnom tržištu.\nIstakao je da se svi deklarativno zalažu za razvoj postrojenja na obnovljivim izvorima energije, ali da je za izgradnju novih objekata potrebno izraditi strategije bazirane na povratu novca, pogotovo u slučajevima poput Srbije gde su niske regulisane cene struje.\nU isto vreme, ne očekuje se osetan rast potrošnje usled ekonomske krize, a takav slučaj je i u EU.\nSa druge strane, na skupu je ukazano da su ulaganja u postrojenja na energente koji zagađuju rizična, pa se bez garancija investitori na njih ne odlučuju. Pored toga, i veliki izvori finansiranja poput EBRD, EIB i KFW-a ograničavaju finansiranje takvih investicija zbog poštovanja ekoloških standarda.\nPromena tarifnog sistema u Srbiji\nVlaisavljević je najavio i da će EPS tražiti izmene tarifnog sistema, i ocenio da su sadašnje blok tarife, odnosno podeljenost po potrošnji, dobu dana i sličnim kriterijimima isuviše komplikovan, pa i potrošači ne mogu sa shvate šta plaćaju.\nPredsednik Saveta Agencije za energetiku Srbije Ljubo Maćić rekao je da nije jedini cilj da račun bude jednostavan, već da treba da bude i efikasan i dodao da će sličan sistem uskoro da uvde Briselska regija, kao da se uvodi i u nekim drugim zemljama, poput dela Australije.\nSkup je organizovala Biznis info grupa, a među učesnicima su bili i ambasador Norveške u Srbiji Nils Ragnar Kamsvag, ministar prostrornog uređenja Federacije BiH Desnica Radivojević, Ministar industrije, energetike i rudarstva Republike Srpske Petar Đokić.


Najviše prosječne nete plate u aprilu u Republici Srpskoj isplaćene su u oblasti finansijske djelatnosti i osiguranja - 1.352 KM i bile su manje za 0,81 odsto u odnosu na martovsku, a najniže u ugostiteljstvu - 557 KM.\nNiske prosječne neto plate u aprilu primili su i radnici u građevinarstvu - 561 KM, te administrativnim i pomoćnim uslužnim djelatnostima - 566 KM.\nProsječna aprilska plata zaposlenih u oblasti umjetnosti, zabave i rekreacije iznosila je 573 KM, trgovini - 607 KM, djelatnosti poslovanja nekretninama - 630 KM, oblasti saobraćaja i skladištenja - 632 KM, te u prerađivačkoj industriji - 660 KM, saopšteno je iz Saveza sindikata Republike Srpske.\nSindikalna potrošačka korpa za četvoročlanu porodicu u Srpskoj u aprilu ove godine koštala je 1.883 KM, koju je prosječna isplaćena neto plata za taj mjesec od 840 KM, pokrivala sa 44,61 odsto, navodi se u saopštenju.\nPrema podacima Saveza sindikata, najviše novca porodice su trošile za nabavku prehrane - 699 KM, za stanovanje i komunalne usluge - 568 KM, dok je za redovno održavanje domaćinstva trebalo izdvojiti 105 KM.\nTroškovi nabavke odjeće i obuće iznosili su 138 KM, higijene i njege zdravlja 88 KM, prevoza 200 KM, te obrazovanje i kultura 82 KM.\nUkupne potrošačke cijene u aprilu bile su manje za 1,1 odsto u odnosu na martovske, što je rezultat prelaska obračuna potrošnje struje sa zimske na ljetnu tarifu.\nU Savezu sindikata Republike Srpske smatraju da je krajnje vrijeme da se potpišu opšti i granski kolektivni ugovori, te da se povećaju plate i poboljša životni standard svim radnicima, a posebno radnicima u privredi koji su stvaraoci novostvorene vrijednosti i bez kojih nema dinamičnog ekonomskog razvoja društva.\n"To bi ublažilo stalnu migraciju školovane i radno-sposobne radne snage koja sve više odlazi na rad u inostranstvo", zaključuje se u saopštenju Saveza sindikata Republike Srpske.


VESNA ZMIJANAC ODBILA DA PEVA, ISPRED BINE SVE PRAZNO: Pevačica doživela PEH, a onda se oglasila SUROVOM porukom!\nPevačica Vesna Zmijanac doživela je neprijatnost na festivalu "Ulaz" gde ju je ispred bine dočekao prazan prostor. Svega nekoliko ljudi je bilo ispred bine, pa pevačica nije želela da izađe, a sa njom je trebalo da zapeva i Andreana Čekić, koja je takođe odbila i otišla sa ...\nVesna Zmijanac ODBILA da izađe na scenu jer NEMA PUBLIKE, pa nakon drame odbrusila: "OVO JE IZ INATA"\nVesna Zmijanac trebalo je večeras da nastupi na Ulaz festivalu, međutim ona je odbila da izađe na scenu. Scena na kojoj je predviđeno da zapeva Vesna nije imala neku posećenost, već svega nekoliko ljudi. Sa njom je trebala da zapeva i Andreana Čekić, koja je takođe odbila i ...\nPuls - 12.07.2019\nVesna Zmijanac je večeras odbila da nastupi na festivalu Ulaz, međutim u jednom trenutku se predomislila! Scena na kojoj je predviđeno da zapeva Vesna nije imala neku posećenost, već svega nekoliko ljudi. Sa njom je trebala da zapeva i Andreana Čekić, koja je takođe odbila i ...


Mektić: Izmjeniti zakone i uključiti vojsku u zaštitu granica - Index.ba\nNaslovnica BiH Mektić: Izmjeniti zakone i uključiti vojsku u zaštitu granica\nMektić: Izmjeniti zakone i uključiti vojsku u zaštitu granica\nDragan Mektić, ministar bezbjednosti Bosne i Hercegovine, izjavio je danas da će pokrenuti inicijativu za izmjenu zakona o odbrani kako bi se vojska mogla uključiti u zaštitu granica BiH od ilegalnih migranta, javlja Anadolu Agency (AA).\nPrema njegovim riječima, svi prihvatni centri koji postoje i koji će biti formirani su privremenog karaktera.\n“Nećemo dozvoliti nikakav hot-spot u BiH”, kazao je Maktić konferenciji za novinare u Banjaluci.\nNaglasio je da nije prihvatljivo da Evropska unija zatvori granicu u Hrvatskoj, a da dozvoli da migranti dolaze preko zemalja Zapadnog Balkana.\n“Na sjednici Predsjedništva BIH predložio sam da popravimo naš pravni okvir, zakone koji će omogućiti da uključimo vojsku u zaštitu granice”, kazao je Mektić i naglasio da je BiH spremna da kao tranzitna zemlja u migrantskoj krizi ispoštuje sve međunarodne standarde, ali ne i da bude zemlja u kojoj će se akumulirati migranti.\nPrema njegovim riječima, do sada je u BiH registrovano oko 9.000 migranata, od čega je trenutno ostalo oko 3.000.\nPrethodni članakTwitter obrisao profil Vjerice Radete nakon sramnih poruka\nNaredni članakBiH, Srbija, Makedonija i Crna Gora pozvali Kosovo da ukine carine na prehrambene proizvode


Nedavno je futsal reprezentacija Srbije ostala bez selektora, pošto je iz privatnih razloga dosadašnji "komandant" Goran Ivančić odlučio da se povuče.\nKao privremeni naslednik slovio je njegov pomoćnik Dejan Majes, međutim, sportski sektor srpske futsal selekcije ekspresno je reagovao i našao rešenje.\nVerovali ili ne, Orlovi će po prvi put u istoriji, gledajući sve mlađe i seniorske konkurencije, dobiti za selektora - Brazilca!\nMarkos Aurelio Sorato – Pipoka, dugogodišnji selektor Selesaa, osvajač Svetskog prvenstva i bezbroj nacionalnih šampionata širom sveta. Direktor futsalera Bojan Pavićević je uspeo u šta je malo ko mogao da poveruje, čudo se dogodilo.\nPipoka je trener sa najbogatijim trenerskim iskustvom na svetu, igračkom karijerom u Španskoj ligi preko 15 godina. Svi su čekali šta će se desiti posle teške situacije u kojoj se reprezentacija Srbije našla iz opravdanih razloga povlačenja najveće trenerske veličine Gorana Ivančića, ali se niko nije nadao brzom i ovako spektakularnom rešenju za popunu stručnog štaba.\nDirektora za futsal i ženski fudbal FSS Bojan Pavićevića objašnjava koliko je ovo veliki uspeh uopšte za Srbiju.\n- Nije to baš bilo preko noći, svi koji me poznaju znaju da nikad ne prepuštam ništa slučaju i da nikad ne sečem preko kolena. Za mene je Goran Ivančić srpski Pipoka i najrađe kad bih mogao da biram, opet bih se odlučio za srpskog ali situacija je takva da nisam mogao da biram i onda sam sve snage usmerio da dovedemo verovatno najboljeg na svetu. Duže vreme Goran i ja znamo o mogućem problemu da naš veliki selektor bude sprečen privatno, da ide na svetsko prvenstvo i onda smo mesecima crpeli različite mogućnosti da bi se na kraju složili – prevelik rizik za ovako veliko takmičenje sa ne potpunih 100% Goranovih mogućnosti, tako da sam ja uporedo radio na dogovoru sa Pipokom – rekao je Pavićević.


Novi Bečej: Potpisani ugovori sa sportskim klubovima\nDanas su potpisani ugovori o dodeli sredstava za realizaciju godišnjih programa u oblasti sporta koja su obezbeđena iz opštinskog budžeta.\nPredstavnici sportskih klubova su bili pozvani u Skupštinsku salu u zgradi Radničkog univerziteta gde ih je pozdravio predsednik opštine Novi Bečej i tom prilikom ih upoznao sa situacijom u opštinskom budžetu.\nIako je opština ove godine čak povećala sredstva za sport sa 8,5 miliona, koliko je bilo obezbeđeno prošle godine, na 10 miliona dinara, koliko je predviđeno ove godine, pojedini klubovi su ipak nezadovoljni.\nRudolf Guci, predsednik FK „Jedinstvo“ je istakao da milion i 300 hiljada nije dovoljno za klub sa toliko dugom tradicijom, te da su odustali od takmičenja u tekućoj sezoni Vojvođanske lige Istok, dok će naredne sezone igru nastaviti dve lige niže, u Međuopštinskoj ligi.\nStav prvog čoveka novobečejske opštine je da više pažnje ali i šansi treba pružiti našoj deci, odnosno lokalnim igračima.\n"Iako to znači da ćemo možda igrati neku nižu ligu, bar će naša deca trčati, naša deca će se takmičiti, što je verovatno svim Novobečejcima mnogo važnije nego rang samog takmičenja i vijanja i dovođenja stranih igrača".\nNa teritoriji opštine Novi Bečej registrovano je 27 sportskih organizacija, a ove godine, sredstva su obezbeđena za 21 klub.\nKompletan spisak klubova i izdvojenih sredstava za svaku pojedinačnu sportsku organizaciju od strane lokalne samouprave možete pogledati OVDE.


IJZ: Četvoro ljudi umrlo, 542 nova slučaja infekcije SARS-CoV-2 | PCNEN\nObjavljeno: 26.10.2021, 15:46h\nUkupno je dijagnostikovano 542 novopozitivnih slučajeva infekcije SARS-CoV-2.\nTokom jučerašnjeg dana IJZCG su prijavljena četiri smrtna ishoda povezanih sa SARS-CoV-2 infekcijom iz sledećih opština: Podgorica (3) i Danilovgrad (1). Među preminulima najmlađi je imao 64, a najstariji 80 godina starosti.\nUkupan broj preminulih povezanih sa COVID-19 infekcijom u Crnoj Gori od početka pandemije je 2075.\nDo 15:00 časova prijavljen je oporavak kod 358 pacijenata.\nUzimajući u obzir sve novootkrivene slučajeve kao i broj oporavljenih, ukupan broj trenutno aktivnih slučajeva COVID-19 u Crnoj Gori iznosi 4 192.\nOd početka epidemijskih dešavanja (mart 2020. godine) ukupan broj registrovanih slučajeva infekcije novim korona virusom u Crnoj Gori je 141 834.\nopština Aaktivni slučajevi\nCrna Gora 4192


Obaveznost poslodavca da zaposlenom ponudi izmenu ugovora o radu\n/članovi 171-174 Zakona o radu Republike Srbije /\nPitanje 1.: U kojim je sve slučajevima poslodavac dužan da zaposlenom ponudi izmenu ugovora o radu?\nPitanje 2.: Da li se možda radi o povredi zakonskih prava zaposlenog u slučaju kad zaposleni više od tri godine obavlja druge poslove u drugoj organizacionoj jedinici, na osnovu usmenog zahteva ,pod svim nepromenjenim ugovorenim uslovima u pogledu stručne spreme, zarade, naknade zarade i elemenata za izračunavanje osnovne zarade i u svemu kao radom na odgovarajućem poslu a nije dobio nikad ponudu poslodavca niti pismeni aneks ugovora o radu?\nZakon o radu članom 171 stav 1 propisuje pravo poslodavcu da može zaposlenom da ponudi izmenu ugovorenih uslova rada u slučaju ako se radi o:\n1.premeštaju na drugi odgovarajući posao,zbog potrebe procesa i organizacije rada;\n2.premeštaju u drugo mesto rada kod istog poslodavca, u skladu sa članom 173 ovog zakona (da je delatnost takve prirode da se obavlja van sedišta poslodavca i da udaljenost ne prelazi 50 km );\n3.upućivanju na rad na odgovarajući posao kod drugog poslodavca u skladu s članom 174.ovog zakona ( do 1 godine bez saglasnost zaposlenog kad je zaključen zakup ili zaključen ugovor o poslovnoj saradnji a uz saglasnost i duže od godine dok traju razlozi za njegovo upućivanje);\n4.zaposlenom koji je proglašen viškom da bi obezbedio ostvarivanje prava iz člana 155 stav 1 tačka 5 ovog zakona (premeštaj na druge poslove,rad kod drugog poslodavca,prekvalifikacija, nepuno radno vreme)\n5.promeni odredbi člana 33 stav 1 tačka 10,11. i 12. ovog zakona( novčani iznos osnovne zarade, rokovi isplate i pozivanje na kolektivni ugovor odnosno pravilnik koji je na snazi);\n6.i u drugim slučajevima utvrđenim opštim aktom i ugovorom o radu\nPropisano pravo je fakultativno i poslodavac može a i nemora da zaposlenom ponudi izmenu ugovorenih uslova rada.\nU slučaju kad se radi o premeštaju na drugi odgovarajući posao ugovorom o radu članom 33.st.1tač.4 Zakona o radu, utvrđuje se vrsta i opis poslova koje zaposleni treba da obavlja pa kad u toku rada može da se ukaže potreba da se zaposleni premesti na drugi posao opis posla treba da sadrži sveobuhvatan pregled poslova koje zaposleni obavlja. Nadalje, diskreciono je pravo poslodavca da utvrdi koje su to „potrebe procesa rada i organizacije rada“ nastupile, a to nije i pravo zaposlenog.Jedino je poslodavac dužan da ponudi zaposlenom da radi na poslovima iste vrste i stepena stručne spreme na kojima je radio.\nU slučaju kada se zaposlenom menja ugovorena osnovna zarada ili elementi za njeno utvrđivanje ili se menjaju ugovorena druga primanja, poslodavac mora zaposlenom da ponudi izmenu ugovora o radu.\nU slučaju izmene opšteg akta i ugovora o radu poslodavac je dužan da se pozove na kolektivni ugovor koji je na snazi, odnosno koji se primenjuje.\nU slučaju promene rokova za isplatu zarada iz opšteg akta ili ugovora o radu, poslodavac je dužan da zaposlenom ponudi izmenu rokova utvrđenih ugovorom o radu.\nU navedenim slučajevima kad je poslodavac dužan da dostavi ponudu zaposlenom dužan je da zaposlenom ponudi aneks ugovora o radu u kom treba da naznači ( na pr.koji se član ili tačka menja, kao i naziv drugog posla,naziv drugog mesta rada, udaljenost, novčani iznos osnovne zarade i dr.).U obaveštenju poslodavac mora da navede razloge za izmenu, posledice odbijanja i rok izjašnjenja\nU konkretnom slučaju iz pitanja 2 očigledno se radi o situaciji premeštaja na drugi odgovarajući posao u okviru iste vrste i stepena stručne spreme koji su utvrđeni ugovorom o radu, zbog potreba i organizacije rada, bez izmene ugovorenih elemenata osnovne zarade i ugovorenih naknada zarade, bez promene bilo kojih uslova iz člana 33 stav 1 tač.10,11, i 12 Zakona o radu, pa se u ovom slučaju ne radi o povredi zakona, prevashodno što je zaposleni očigledno „prećutno“ pristao na premeštaj / rad traje više od 3 godine/ pa izostanak konkretne ponude i aneksa ugovora o radu dotičnom zaposlenom ne može predstavljati povredu prava zaposlenog.\n11. april 2012.g. Služba pravne pomoći


Nemačka pomogla u hvatanju srpskih Pink Pantera › Made-in-Germany.rs\nU akciji španske policije, izvedenoj u saradnji sa nemačkom policijom i beogradskim Interpolom, u Barseloni je u petak uhapšeno pet srpskih državljana, pripadnika bande Pink Panter, tokom pljačke zlatare iz koje su za samo 48 sekundi izneli nakit vredan 400.000 eura.\nLopovi su uhvaćeni na delu, u trenutku kada su bežali iz zlatare, a jedan od njih je sa revolverom u rukama pokušao da pobegne do obližnje ulice, gde ga je policija zaustavila ispalivši dva pucnja u vazduh, prenosi agencija „Tanjug“.\nU saopštenju objavljenom na sajtu španske policije navodi se da su tri osobe uhapšene par metara od zlatare, a nekoliko minuta kasnije i četvrta koja je najpre uspela da pobegne. Španski policajci su u ovoj akciji presretanja zaplenili revolver i povratili ukradeni nakit.\nKako je dalje objašnjeno u saopštenju, španska policija je u ponedeljak dobila od nemačkih vlasti informaciju o iznenadnom dolasku jednog srpskog državljanina iz Beograda u Barselonu, a koji je blizak organizovanoj međunarodnoj grupi lopova, poznatoj pod imenom Pink Panter.


TUGA DO NEBA: UMRLA MLADA PORODILJA, BEZ MAJKE OSTALE DVIJE DJEVOJČICE - IBALKAN\n“Na inicijativu naših ljudi iz MZ Debeljaci i uz sve potrebne konsultacije, pokrećemo humanitarnu akciju za pomoć našoj Duji Đurić (djevojački Milanović), rođenoj 5. juna 1992 godine. Naša Duja se u sedmom mjesecu trudnoće zarazila virusom Covid-19,što je rezultiralo prijevremenim porodom…\nNa svu sreću, beba je preživjela i trenutno je stabilna, ali je Duja u jako teškom stanju i trenutno je hospitalizovana u UKC- u Banjaluka. Ona je već 15-tak dana na aparatu za vještačko disanje (respiratoru) i sve daljnje prognoze su neizvjesne…\nČitaj još: NOVI PAZAR: Tuga do neba, umrla medicinska sestra, pozitivna na Covid 19... (foto)\nČinjenica je da su već evidentna oštećenja na plućima i da će, ukoliko se s božjom pomoći izbori s ovom nesretnom pošasti, njen opravak biti dug i iscrpan. I Dujina majka je, takođe, hospitalizovana u spomenutoj ustanovi, ali je stabilna. Ovim putem vas pozivamo da pokažemo koliko smo dorasli da odgovorimo ovom i svim narednim izazovima”, stoji u spomenutoj objavi.\nMeliha Lisak (24) preminula je 19. aprila u Kliničkom centru Univerziteta Read more\nČitaj još: NOVI PAZAR: Još u februaru 2015. tražili opremu za VATROGASNU SLUŽBU...


Prioritet izgradnja mosta kod Svilaja, a ne kod Gradiske\nHome » News Archive » BiH News » Prioritet izgradnja mosta kod Svilaja, a ne kod Gradiske\nIzgradnja mosta na Savi kod Gradiške nije prioritet na Transevropskoj transportnoj mreži jer ne potpada pod kategoriju projekata od zajedničkog interesa EU na tačkama povezivanja sa susjednim zemljama, rečeno je "Nezavisnim" u Delegaciji EU u Sarajevu.\nZa razliku od njega, most kod Svilaja na koridoru 5C potpada pod projekat od zajedničkog interesa jer je granični prelaz između BiH i Hrvatske na toj dionici definisan kao "ključna tačka graničnog prelaza", dok to granični prelaz kod Gradiške nije zato što je po jednom koridoru predviđen samo jedan granični prelaz kao "ključna tačka" između zemlje članice, u ovom slučaju Hrvatske, i BiH, koja to nije.\n"Most kod Svilaja je definisan kao ključna tačka na cesti između Hrvatske i BiH. Na hrvatskoj strani most je moguće graditi sredstvima kojima Hrvatska raspolaže u okviru "CEF kohezionog fonda", što znači da se do 85% troškova može realizovati u okviru tih sredstava" - objasnio je Endi Mekgafi, portparol Delegacije EU.\nDodao je da bi BiH mogla računati da pokrije do 10% finansiranja iz pomenutog fonda kao zemlja nečlanica EU koja graniči sa zemljom članicom.\nDruga činjenica da je most kod Gradiške na staklenim nogama je u odluci da je u kohezionim politikama i operativnim programima od 2014. do 2020. godine u okviru finansiranja veoma malo sredstava dodijeljeno za cestovne koridore.\n"U pomenutom periodu veća pažnja posvećena je održivijim vidovima transporta poput željeznica, gradskog transporta i vodenih koridora, što je u skladu sa evropskim transportnim politikama" - rekao je Mekgafi.\nNaveo je i da postoji velika lista cestovnih projekata, a da su, zbog ograničenih sredstava, projekti morali biti prioritizovani, zbog čega je most kod Gradiške završio na rezervnoj listi.\n"S obzirom na to da su za Hrvatsku predviđena ograničena sredstva od 330 mil EUR, Hrvatska bi mogla odlučiti da iskoristi više domaćih sredstava za izgradnju preostalih saobraćajnica" - naveo je on.\nIstakao je da je važno znati da finansijska sredstva EU u tom sektoru mogu obezbijediti samo dio ukupnih troškova, a s obzirom na to da granični prelaz kod mosta kod Gradiške nije označen kao "ključna tačka", bilo bi moguće iskoristiti samo 10% sredstava za pokrivanje troškova na hrvatskoj strani.\nIz "Autoputeva RS" su rekli da ostaju pri svim svojim ranijim stavovima u kojima i dalje izražavaju nadu da će Hrvatska ispuniti svoje obaveze i finansirati polovinu mosta kod Gradiške u visini do 20 mil EUR i pristupne saobraćajnice kojima bi autoput Banja Luka - Gradiška bio spojen sa autoputem Zagreb - Beograd.


Održan okrugli sto: Sloboda kretanja radnika – temeljna vrijednost EU – Unija slobodnih sindikata Crne Gore\nHomeAktuelnostiUncategorized @meOdržan okrugli sto: Sloboda kretanja radnika – temeljna vrijednost EU\nOdržan okrugli sto: Sloboda kretanja radnika – temeljna vrijednost EU\n“Pristup evropskom tržištu rada velika je šansa da crnogorski građani iskoriste pogodnosti koje ta zajednica pruža, ali ta oblast sa sobom nosi i određene izazove, na koje je moguće odgovoriti intenzivnijim ekonomskim razvojem zemlje, zaključeno je na okruglom stolu „Sloboda kretanja radnika – Temeljna vrijednost EU“.\nMinistar rada i socijalnog staranja Kemal Purišić istakao je da je pristup evropskom tržištu rada od 500 miliona građana velika šansa da crnogorski građani iskoriste sve uslove koje pruža ova zajednica za unapređenje kvaliteta života. U tom pravcu je, kako je rekao, potrebno raditi na jačanju konkurentnosti domaćih radnika kako bi mogli ravnopravno učestvovati na tržištu rada EU, naročito kada je riječ o znanju, vještinama i kompetencijama. „Međutim, to je i veliki izazov za društvo jer veoma utiče na naše tržište rada, kao uostalom i na cijeli ekonomski prostor EU. Stvoriti ravnopravne uslove za slobodno kretanje radadnika, s jedne strane, i povoljan poslovni ambijent na tržištu rada koji će doprinijeti ostvarivanju pune zaposlenosti uz adekvatnu socijalnu politiku, sa druge strane, je veliki izazov za naše društvo. To je usko vezano sa potrebom da se ostvari dinamičan i inkluzivan rast i razvoj u cilju unapređenja kvaliteta života naših građana. Vlada na tom planu dosta radi i ima dosta rezultata“, poručio je Purišić.\nŠef Delegacije EU u Crnoj Gori, Aivo Orav, smatra da bi vlasti trebalo paralelno da ulažu napore kako bi podstakle radnike da ostanu u matičnim zemljama, a talentovane profesionalce da se vrate, imajući u vidu veliki broj iseljenika u svim zemljama regiona. „Obzirom na buduće članstvo u EU, konkurencija za održavanje i privlačenje kvalifikovane radne snage u Crnoj Gori će biti još jača, tako da očigledno nema vremena za gubljenje. U tom smislu, prednost treba dati jačanju povjerenja građana u državne institucije, posebno u vladavinu prava, poboljšanje kvaliteta zdravstvenog sistema, poslovnog okruženja, rješavanje problema neusklađenosti vještina, nejednakosti, nezaposlenosti i pitanja poput kvaliteta vazduha“, rekao je ambasador Orav.\nGlavni pregovarač Aleksandar Drljević je istakao da je EU utemeljena na principima otvorenog društva, a da su države članice svjesne značaja svojih međusobnih veza i da koriste EU da sarađuju kako bi dostigle veće zajedničko dobro. Sloboda kretanja radnika je, dodao je, jedan od najvažnijih modaliteta saradnje država članica. „Imajući u vidu da Crna Gora zaista predstavlja primjer dobre i uspješne politike proširenja, kao i da je sam proces proširenja jedan od najvažnijih strateških ciljeva Zapadnog Balkana, uprkos izazovnom trenutku u kom se EU nalazi, Crna Gora ostaje strpljiva i odlučna na svom evropskom putu. Uvažavajući činjenicu da je Crna Gora dokazala da je posvećena ispunjavanju obaveza iz evropske agende u oblasti slobode kretanja radnika, nesumnjivo je da pregovarački proces Crnoj Gori pruža priliku za unapređenje života i poslovnog prostora njenih građana i radnika“, naveo je glavni pregovarač.\nDržavna sekretarka u Ministarstvu rada i socijalnog staranja, Vukica Jelić, istakla je da politika proširenja EU prepoznaje početne rizike za tržište od ulaska velikog broja radnika, a isto tako postoji i rizik za same zemlje koje pristupaju EU, gdje se najčešće govori o „odlivu mozgova“. „Ključni i suštinski odgovor na ovakve izazove je ekonomski razvoj zemlje i povećanje konkurentnosti privrede, otvaranje novih radnih mjesta i kreiranje drštva znanja. Za ostanak maldih ljudi i privlačenje onih koji su otiši da se vrate potrebno je stvaranje kvalitetnijih uslova za život, zapošljavanje, inkluzija, jednake šanse za sve. Naša zemlja prepoznaje problem i aktivno radi na stvaranju uslova da omogući mladim ljudima da žive, rade i stvaraju u svojoj zemlji“, kazala je Jelić.\nPrema riječima autora publikacije „Iseljavanje iz Republike Hrvatske nakon ulaska u Evropsku uniju“, Draga Župarića Iljića, potrebno je razmišljati o tome kako osigurati radnu snagu, ocjenjujući da se to ne može očekivati bez poboljšanja ekonomskih parametara. On je saopštio da istraživanja koja je radio 2016. godine u Hrvatskoj, pokazuju da ljudi odlaze iz ekonomskih razloga, ali i političkih i društvenih, smatrajući da će njihovoj djeci biti bolje negdje drugo.”


Rakićeva je podsjetila da je u prošloj godini proizvedeno ukupno 11.500 tona gotovih proizvoda, a da je u prva četiri mjeseca ostvareno 30 odsto proizvodnje.\nOna je naglasila da je u prošloj godini vrijednost izvoza proizvoda “Vitaminke” iznosila oko 4.5 miliona KM.\nRakićeva je rekla da je planirana proizvodnja za 2009. godinu 22.700 tona gotovih proizvoda, od kojih je 23 odsto namijenjeno za izvoz.\nOna je naglasila da je saradnja koju “Vitaminka” ostvaruje sa domaćim zadrugama i individualnim proizvođačima voća i povrća dugogodišnja, te da se zasniva na međusobnom povjerenju, što podrazumijeva garanciju otkupa svih dogovorenih količina poljoprivrednih proizvoda, po isto tako dogovorenim cijenama.\n“Kao svojevrsnu pomoć našim kooperantima svake godine obezbjeđujemo sjeme krastavca kornišona, koji dajemo kao avans, nekima smo davali i novčane pozajmice a naša savjetodavna poljoprivredna služba pruža besplatnu stručnu pomoć”, istakla je Rakićeva.\nOna je na pitanje da li je hrvatska kompanija “Podravka” i dalje zainteresovana za “Vitaminku” rekla da zbog ekonomske krize, pada cijena akcija i vrijednosti preduzeća, nije vrijeme za prodaju vlasničkog kapitala, te da nema nikakvih pregovora ni sa “Podravkom”, niti bilo kojom drugom kompanijom.


Privode se kraju radovi u Partizanskoj ulici u Požarevcu • Poportal\nGradonačelnik Grada Požarevca Bane Spasović sa saradnicima obišao je radove u Partizanskoj ulici gde je počelo asfaltiranje.\n. Vrednost ove investicije iznosi oko 23 miliona i 500 hiljada dinara a asfaltira se 355 metara ulice i uređuju se trotoari sa desne strane.\nGradonačelnik Požarevca Bane Spasović je ovom prilikom rekao da se završetak radova očekuje do Ivandanjskog vašara, on je dodao da se radovi privode kraju a da su prošle godine izvedeni radovi na vodovodnoj mreži.\nZavršetak pomenutih radova daće sasvim novu vizuru ovom delu grada oko Sportskog centra gde je već urađen plato i obnovljena fasada. Spasović je još rekao da je ovaj deo grada veoma bitan za tranzitni i transportni saobraćaj gde će biti preusmeravan saobraćaj u cilju pravljena pešačke zone u centru Požarevca.\nPored ove investicije u centru grada su u toku radovi na kružnom toku kod suda, Sinđelićevoj ulici i počelo se sa uređenjem trotoara u Čede Vasovića sa zamenom osvetljenja.


Predragu Boškoviću novi mandat - Ženski Rukometni Klub Budućnost - Ženski Rukometni Klub Budućnost\nHome / Najnovije Vijesti / Predragu Boškoviću novi mandat\nPredragu Boškoviću novi mandat\nObjavljeno: 27 12, 2016\nPredrag Bošković i u narednom mandatu biće predsjednik Upravnog odbora Ženskog rukometnog Budućnost, odlučeno je na sjednici UO, koji je formiran na Skupštini podgoričkog kluba koja je održana u hotelu ”Verde” u Podgorici.\nBošković koji je sredinom novembra imenovan za potpredsjednika Evropske rukometne federacije (EHF) dobio je jednoglasnu podršku članova Upravnog odbora da nastavi da vodi podgorički klub na čijem je čelu od 2006. godine, kada je na tom mjestu naslijedio Budimira Stanišića.\nOd kraja 2006. godine do danas, ŽRK Budućnost je za vrijeme mandata Boškovića ostvario najveće uspjehe u istoriji ovog kluba, i uopšte crnogorskog klupskog rukometa – podgorički klub je 2012. i 2015. osvajao trofeje Lige šampiona, 2010. je bio pobjednik Kupa pobjednika kupova, a pet puta bio je najbolji u Regionalnoj ligi.\nBošković je do kraja septembra ove godine bio i predsjednik Upravnog odbora Rukometnog saveza Crne Gore.\nNa sjednici Skupštine dvostrukog šampiona Evrope imenovani su članovi Upravnog odbora u kojem su pored Boškovića, ostali Milica Vukotić, dekan Fakulteta za informacione tehnologije Univerziteta Donja Gorica, Dean Krivec iz Petrola, Miodrag Strugar, nekadašnji trener i direktor Nikola Petrović i Raško Konjević.\nNova imena su Matjaž Božič iz Lovćen osiguranja, ministar rada i socijalnog staranja Kemal Purišić, direktorica Kliničkog centra Crne Gore Zorica Kovačević, te Slobodan Filipović, državni sekretar Ministarstva odbrane, a moguće je da se Upravni odbor proširi sa još tri člana iz redova sponzora.\nPo završetku sjednice Skupštine i Upravnog odbora ŽRK Budućnost, organizovan je i novogodišnji koktel u hotelu ”Verde”, kojem su pored uprave, igračica i stručnog štaba, kao i mlađih kategorija, prisustvovali prijatelji i sponzori kluba, te predstavnici medija.\n← Prethodni tekst ”Plave” ponovo na okupu\nSledeći tekst → Za vikend prvi turnir Regionalne lige


Kameni most biće samo za pešake (VIDEO) — ZoomUe\nDnevne vesti / Kultura / Top vesti / Turizam\nby Marija Vranic · april 3, 2018\nIVANJICA – Kameni most u Ivanjici najveći je jednolučni most na Balkanu, napravljen bez građevinskog vezivnog materijala. Već 112 godina odoleva i vremenskim uslovima, ali i teži saobraćaja. Kako bi ga sačuvala kao turističku atrakciju opština je raspisala konkurs za izradu urbanstičko-arhitektonskog rešenja kojim će biti izgrađen novi most za saobraćaj, a Kameni postati samo pešačka zona.\nKameni most s 25 metara dugim lukom nalazi se na javorsko-dragačevskom putu spajajući obale Moravice, Sagrađen je po principu klinova, bez građevinskog vezivnog materijala i gradili su ga italijanski neimari od 1904. do 1906. godine od velikih kamenih blokova. Zaštićen je kao kulturno dobro od izuzetnog značaja.\n„Zanimljivo je da je za njegovu gradnju potrošeno 30.000 jaja, jer u to doba nije imalo cementa ili nekog drugog vezivnog materijala, pa je on urađen metodom klin o klin. I dan danas se koristi i privlači pažnju gostiju i turista,“ kađe direktor Turističke organizacije Ivanjica Radomir Lišanin.\nDanas se most, i pored tako duge istorije, još koristi za saobraćaj motornih vozila. Kako bi ga očuvala opština je raspisala nacionalni konkurs urbanističko-arhitektonskog rešenja dela „Stare čaršije“ i neposrednog okruženja koji podrazumeva trajnu zaštitu Kamenog i izgradnju novog mosta na 100 metara od kamenog koji će se koristiti za saobraćaj.\n„Izmeštanjem saobraćaja sa Kamenog mosta i rekonstrukcijom dela grada koji je prepoznatljiv kao Stara čaršija i koji je kulturno dobro, vi ćete dobiti proširenje starog trga koji se nekada nalazio na ovom prostoru, njegovu rekonstrukciju i zaštitu Kamenog mosta kao remek dela mostogradnje u zemlji, a u nadi da će se jednog dana turisti u Ivanjicu dolaziti kao što se danas ide u Višegrad ili Đurđevića Taru“, tvrdi rukovodilac LER-a Ivanjice Dragoslav Nikolić.\nRezultati konkursa koji traje do 25. maja znaće se 2. jula, a plan je, kako se nadaju iz opštine, da već naredne godine počne izgradnja novog i zaštita starog, kao i parterno uređenje zone oko mosta, crkve i trga. Ako sve bude teklo po planu, za tri do četiri godine Kameni most će postati samo pešačka zona.\nKao turistička atrakcija, tvrde iz TO Ivanjica, mogao bi da bude povezan sa Rimskim mostom koji se nalazi na 16 kilometara podno Golije, a koji je građen za vreme Otomanskog carstva i kojim su išli trgovački karavani za Sandžak.\nTags: Ivanjicakameni most\nIzgorelo pet stanova, nema žrtava (VIDEO)\nPrijepolje obeležilo Dan civilne zaštite (video)\nby branko · Published mart 4, 2015\nby branko · Published oktobar 16, 2015\nNext story Predloženi članovi Antikorupcijskog foruma i direktorka TO Užice\nPrevious story Filmu „Isti“ prve festivalske nagrade


Vazura o zabrani UEFA: Partizan će igrati u Evropi, dug će biti izmiren | Insajder\nVazura o zabrani UEFA: Partizan će igrati u Evropi, dug će biti izmiren\nDirektor FK Partizan Miloš Vazura izjavio je za Insajder.net da nisu iznenađeni odlukom UEFA da zabrani klubu da igra u Ligi šampiona i Ligi Evrope u prvoj od naredne tri sezone u kojoj se kvalifikuje za neko takmičenje. Vazura kaže da su odluku UEFA dobili još 19. decembra prošle godine i preduzeli sve korake da izbegnu kaznu.\nFoto: Srđan Ilić / Miloš Vazura\nU izjavi za Insajder.net Miloš Vazura tvrdi da je zabrana doneta zbog duga od 460.000 evra prema klubovima u Srbiji, ali da je već izmireno 100.000 duga.\nPrema njegovim rečima, kazna UEFA bi stupila na snagu samo ako Partizan ne izmiri ceo dug.\nMeđutim, dug od preostalih 360.000 će biti izmiren do kraja nedelje i time će zabrana biti ukinuta, kaže Vazura.\nMediji su ranije preneli da je UEFA zabranila fudbalskom klubu Partizan da igra i Ligi šampiona i Ligi Evrope zbog neisplaćenih dugova, kao i da se u presudi navodi da dug iznosi gotovo 2,5 miliona evra, uglavnom poreskim organima u Srbiji.\nVazura, međutim, kaže da je FK Partizan sve dugove prema državi reprogramirao i uredno ih izmiruje i da se kazna UEFA odnosi samo na 460.000 evra dugova prema drugim klubovima u Srbiji.\nKazna UEFA podrazumeva zabranu igranja tokom jedne sezone, i to prve od naredne tri u kojoj bi klub izborio učešće u nekom od evropskih takmičenja.\nSvim dugovima dva najveća fudbalska kluba - Crvene zvezde i Partizana - Insajder se bavio u serijalu Prvenstvo u prevari.\nKako je objavljeno na osnovu analize finansijskih izveštaja klubova, Zvezda i njena zavisna preduzeća su krajem 2015. imala ukupan dug od 64,7 miliona evra, dok je dug Partizana i njegovih zavisnih preduzeća tada iznosio 17,3 miliona evra. Najveće dugove klubovi imaju prema državi, javnim preduzećima, bankama...\nDo ovih iznosa se dolazi kada se saberu dugoročne, kratkoročne i odložene poreske obaveze koje su klubovi prikazali u finansijskom izveštaju.


UNS izrazilo protest zbog hapšenja Asanža - Infobrif\nUNS izrazilo protest zbog hapšenja Asanža\nObjavljeno 11.04.2019. u 14:01\nBEOGRAD – Udruženje novinara Srbije (UNS) izrazilo je danas protest zbog hapšenja osnivača „Vikiliksa“ Džulijana Asanža nakon odluke Ekvadora da mu ukine azil, koji je šest godina uživao u ambasadi te zemlje u Londonu.\nEkvador ukinuo azil, uhapšen Džulijan Asanž\nUNS je pozvao Međunarodnu i Evropsku federaciju novinara, kao i organizacije koje se bave slobodom medija da od britanskih vlasti zatraže dozvolu da „Asanž dobije boravak u bilo kojoj zemlji sveta koja je spremna da mu pruži gostoprimstvo“.\n„UNS podseća da su Asanž i njegove kolege iz Vikiliksa dali istorijski doprinos pravu građana širom sveta da saznaju činjenice koje su vlasti od njih krile. Države imaju pravo da štite svoje tajne, ali Džulijan Asanž je na delu dokazao zašto novinari ne smeju da im u tome pomažu“, navodi se u saopštenju.\nUNS je naveo da je i ranije pozivao srpsku i međunarodnu javnost na solidarnost sa Asanžom, kome je pretio gubitak azila u ambasadi Ekvadora u Londonu i koja mu je 2018. godine ukinula internet i mogućnost da prima posetioce.\nDodaje se da je UNS Asanžu 2011. godine dodelilo nagradu „Zora“ za slobodu medija.\nPredstavnici „Jedan od pet miliona“ razvili transparent na trgu gde će biti održan miting „Budućnost Srbije“ (FOTO)\nPredstavnici Saveza za Srbiju i opštine Stari grad ušli na gradilište na Trgu, evo kako su reagovali radnici (FOTO)


Đurić: Pokušaji revizije i falsifikovanja istorije – RTV SUNCE Arandjelovac\nHome » Srbija » Đurić: Pokušaji revizije i falsifikovanja istorije\nĐurić je naglasio da je „Koha“ glasilo koje raspiruje nacionalnu i versku netrpeljivost kroz širenje grubih istorijskih falsifikata.\n„Tvrdoglavi pokušaji revizionista i falsifikatora istorije da izvrtanjem činjenica otmu srpsko srednjovekovno kulturno i duhovno nasleđe na Kosovu i Metohiji osuđeni su na propast, jer nema nijednog materijalnog dokaza niti metodološkog konstrukta kojim se može dokazati da oni nisu srpski“, naveo je u saopštenju Đurić.\nDirektor kancelarije za KiM kaže da su pre srpskog kulturnog i duhovnog nasleđa na Kosovu i Metohiji postojala romejska odnosno vizantijska kultura, a pre nje i neke druge kulture, ali da Albanaca tu nije bilo.\n„Povelje srpskih manastira na Kosovu i Metohiji nedvosmisleno potvrđuju ko je bio njihov ktitor i pokrovitelj, a popisi imena u poveljama svedoče da je u metosima živelo isključivo srpsko stanovništvo, uz statistički zanemarljivo prisustvo drugih etničkih grupa“, navodi Đurić.\nZa srpski srednjovekovne manastire Đurić kaže da su tvrđava srpstva na Kosovu i Metohiji, jer su samim svojim postojanjem neoborivi dokaz čija je to zemlja bila, i kakva je serija zločina, proterivanja, islamiziranja i asimilacije dovela do sadašnje etničke strukture na Kosovu i Metohiji.\n„Ne mislim da su Albanci zbog toga što na Kosovu i Metohiji nemaju svoje manastire na bilo koji način inferiorni, jer i oni imaju svoju bogatu kulturu na koju treba da budu ponosni, ali sam najoštriji protivnik svakog pokušaja prisvajanja tuđe kulturne baštine“, ističe Đurić.\nDirektor kancelarije za KiM je upozorio inspiratore nasrtaja na srpsku kulturnu baštinu da, ukoliko žele skladne i prijateljske srpsko-albanske odnose, za koje veruje da su mogući u budućnosti, moraju poštovati ekskluzivnost i nepovredivost srpske kulture na Kosovu i Metohiji.\nPrethodna: Koha: Srbi gradili crkve iznad „drevnih ilirskih i arberijskih hramova“\nSledeća: Dan bez automobila – poziv građanima da više pešače i voze bicikle


Tači: Dijalog ostaje jedini ključ za normalizaciju odnosa Kosova i Srbije\nPredsjednik Kosova Hašim Tači (Hashim Thaci) izjavio je u Parizu da dijalog ostaje jedini ključ za normalizaciju odnosa Kosova i Srbije.\nGovoreći na Pariškoj konferenciji koja se održava u okviru Međunarodnog privrednog foruma američkog kontinenta, kosovski predsjednik, kako je saopćeno iz njegovog kabineta, rekao je da dijalog sada stupa u novu fazu i izrazio uvjerenje da će konačni sporazum biti postignut u ne tako dalekoj budućnosti.\nTači je govorio o političkom i ekonomskom razvoju Kosova u okviru procesa integracija u EU.\nNaveo je da se Kosovo kao "mlada država" politički i ekonomski razvija kako bi poboljšalo životni standard građana, ali i da rigorozno provodi i razvojnu politiku kako bi se ispunili evropski standardi na svim poljima, jer je cilj članstvo u EU.\n- Sve vladine politike smo proveli uz EU standarde, što je u skladu sa konačnim ciljem o našoj euroatlantskoj integraciji. Naš politički razvoj i izgradnja institucija, reforma javne uprave, reforma sudstva i jačanje vladavine zakona oblikovani su u skladu sa kriterijumima EU - rekao je on.\nIstakao je da su konstantne reforme neophodne i da se one izvršavaju ne samo zbog članstva u EU, već i činjenice da je 95 posto stanovništva za učlanjenje u EU.\n- Naši planovi u privrednoj politici i strukturnim reformama su koncipirani, dizajnirani i provode se u skladu s kriterijumima ekonomskog principa, odnosno da se osigura ekonomija slobodnog tržišta, koja je u stanju da prevaziđe konkurentske pritiske na tržištu EU - kazao je Tači.\nPrema njegovim riječima, sada se radi na stvaranju privrednih uslova za porast izvoza, za privlačenje stranih ulaganja i integrisanje kosovskih firmi u lanac međunarodnog tržišta.\nNaglasio je da se građani Kosova često osjećaju razočaranim što proces evropskih integracija nije brži, jer kašnjenja stvaraju prostora za druge aktere koji se trude da ugroze njihove građanske zapadnjačke vrijednosti.\nTači je dodao da Kosovo još očekuje da se njegov rad u ispunjenju kriterijuma za liberalizaciju viza kruniše uspjehom, jer je "jedina zemlja zapadnog Balkana koja nema pravo kretanja bez viza".\nZauzeo se za to da EU treba da ima samo jedan jedini talas proširenja sa svim državama zapadnog Balkana, kako bi se one "u istom vremenskom periodu učlanile u EU, jer su sličnosti među njima veoma očigledne na svim poljima".\nTači: Odnos EU prema Kosovu sraman i diskriminirajući\nZašto ste u najavljenom proširenju izostavili države Balkana sa značajnom muslimanskom populacijom?!\nKristijan Helt novi ambasador Njemačke na Kosovu


AEGEE: Radionice o španskom, francuskom i američkom plesu i muzici | Kapital magazin\nAEGEE: Radionice o španskom, francuskom i američkom plesu i muzici\nAEGEE Niš je protekle nedelje organizovao radionice o istoriji, tradiciji i običajima Španije, Francuske i SAD-a. Ovo je prva tematska nedelja projekta ,,Habla with moi’’, koji AEGEE organizuje u saradnji sa Američkim kutkom, Francuskim institutom i KOM018.\nPrva radionica o španskoj kulturi održana je 12. maja u Niškoj tvrđavi. Preko dvadeset učesnika imalo je prilike da sa predavačem Viktorom priča o istoriji, tradiciji i običajima u Španiji uz špansku sangriju, pored ,,vatre’’. Bilo je i rođendanskog iznenađenja za Viktora koji je baš tog dana slavio rođendan, pa su mu učesnici uz pesmu ,,Cumpleaños feliz’’ poželeli srećan rođendan. Zanimljivo je i to da su svi učesnici na radionici bile devojke.\nRadionica o francuskoj kulturi održana je u Univerzitetskoj biblioteci ,,Nikola Tesla”, 13. maja. Učesnici su imali prilike da se druže sa volonterima iz Francuskog instituta i da pričaju o istoriji, običajima i tradicionalnoj francuskoj hrani. Bilo je reči i o stereotipima ,,tipičnog Francuza”, a kroz zanimljive video klipove predstavljen je i francuski humor. Kasnije su učesnici izveli humoristični skeč sa zanimljivim igrama reči.\nPrva radionica o američkoj kulturi održana je 14. maja u Američkom kutku. Kroz razne igrice, volonteri Američkog kutka, među kojima je i Amerikanka Kelsi, učesnicima su prikazali istoriju, običaje i opšte karakteristike SAD-a. Sastavljanje mape SAD-a, kviz američkih logoa i brendova, razlika između britanskih i američkih izraza, samo su neke od stvari koje su učesnici na radionici imali prilike da rade. Kelsey je iz ugla Amerikanaca pričala o tradiciji u SAD-u, o Božiću i Danu zahvalnosti, a bilo je vremena i za mnoga zanimljiva pitanja.\nSlike radionica možete videti na Fejsbuk stranici AEGEE-a.\nDrugu nedelja projekta ,,Habla with moi’’ otvoriće radionica o španskoj kulturi. Tema ove nedelje biće ples i muzika, pa će učesnici imati prilike da kroz radionice nauče neke od nacionalnih plesova. Jedan deo radionica biće karaoke žurka na kojoj će učesnici moći da se oprobaju i u ulozi španskih, francuskih i američkih pevača.\nRaspored ovonedeljnih radionica:\nŠpanski ples i muzika – 19. maj, 17h, Univerzitetska biblioteka ,,Nikola Tesla”\nFrancuski ples i muzika – 20. maj, 17h, Univerzitetska biblioteka ,,Nikola Tesla”\nAmerički ples i muzika – 21. maj, 16:30h, Univerzitetska biblioteka ,,Nikola Tesla”\nTema treće, poslednje nedelje ovog projekta, je film i književnost, a učesnici radionica će imati prilike da probaju tradicionalna jela ove tri zemlje.\nZa više informacija, pratite AEGEE Fejsbuk stranicu i ,,Habla with moi’’ event.\nAEGEE već 17 godina živi u Nišu, promoviše ideje multikulturalne Evrope, podstiče mlade na mobilnost i aktivno učešće u lokalnoj zajednici u oblasti visokog obrazovanja, kulturne razmene i ljudskih prava.\n18.05.2015|Edukacija i aktivizam, Kultura|0 komentara


OSM Televizija - Zbog Izetbegovića danas zasjeda Savjet za nacionalnu bezbjednost Srbije\nZbog Izetbegovića danas zasjeda Savjet za nacionalnu bezbjednost Srbije\nSjednica Savjeta za nacionalnu bezbjednost Srbije sazvana je za danas zbog zabrinutosti za mir i stabilnost u regionu, nakon izjave bošnjačkog člana Predsjedništva BiH Bakira Izetbegovića da se nada da će BiH priznati samoproglašeno Kosovo, rekao je ministar odbrane Srbije Aleksandar Vulin\nVulin kaže da će na sjednici Savjeta za nacionalnu bezbjednost, koja je zakazana za 12.00 časova, biti sagledana situacija u Srbiji, te razgovarano o tome šta treba učiniti da situacija ostane mirna i stabilna.\n"Mir i stabilnost cijelog regiona dovedeni su u pitanje ovakvim ponašanjem Izetbegovića. Neprihvatljivo je govoriti o drugoj zemlji u kontekstu otcepljenja njene teritorije i nadati se da će se to desiti", rekao je Vulin za RTS.\nOn je poručio da građani Srbije mogu da budu sigurni da će nadležne službe sačuvati stabilnost i mir u zemlji. Vulin smatra da je zabrinjavajuće to što su se među medijima i političarima u Srbiji našli oni koji su rekli da Izetbegovićeva izjava nije ništa strašno, ističući da je velika razlika kada se takve izjave daju u BiH i u nekim drugim zemljama.\n"U Turskoj ne živi milion Srba kao u BiH. BiH nam je bliska, Srbija je garant mira i postojanja BiH, a BiH nije garant nikakvog mira i stabilnosti i očuvanja Srbije. Izetbegović nema pravo da govori o delovima srpske teoritorije, bilo da je reč o Kosmetu ili o Raškoj oblasti koju on naziva Sandžakom, a uzima sebi pravo na to", rekao je Vulin.\nOn je upitao - šta bi se desilo kada bi se takva odluka sprovela na silu i pokušala priznati jednostrano proglašena nezavisnost Kosmeta?\n"To bi se prelilo kod nas, svi bismo osetili. Ne bismo mogli mirno da posmatramo kako se ruši poredak jedne zemlje. Neshvatljivo je da ga kod nas pravdaju mediji i političari, a ni on nije pokušao da se opravda", rekao je Vulin.\nKomentarišući rat kao opciju koju je Izetbegović pomenuo kao sredstvo odbrane teritorijalnog integriteta BiH, ako se Republika Srpska odluči za referendum, Vulin je upitao od koga se on brani.\n"Od koga se brani? Od svojih građana? Plašiti sopstveni narod govori da Izetbegoviću nije stalo do BiH. Ako pretite ratom trećini teritorije, da li vam je stalo do tih ljudi?", upitao je Vulin.\nJoš iz iste kategorije: « Vučić: Posjeta članova Predsjedništva BiH neće biti otkazana Makedonci i Hrvati špijuniraju Srbiju zbog Kosmeta, Republike Srpske i Rusije »


Bogati Rusi razgrabili London dok investicione vize pršte na sve strane | Kursevi stranih jezika, škole jezika i jezička putovanja verbalista\nBogati Rusi razgrabili London dok investicione vize pršte na sve strane\nViše od 60 odsto objekata u Velikoj Britaniji, skupljih od dva miliona funti, kupuju upravo stranci. Došljaci iz Azije i sa Bliskog istoka, ali i Afrikanci, London doživljavaju kao “vrata Evrope”. Od ukupnog broja onih kojima su odobrene “vize za milionere” 24 odsto otpada na Ruse, a 23 odsto na Kineze, dok je “investicione vize” dobilo i pet procenata Amerikanaca.\nBroj bogatih građana Rusije koji žele da dobiju tzv. investicionu vizu u Velikoj Britaniji u stalnom je porastu.\nRusija je lider po broju onih koji su spremni da investiraju više od milion funti na teritoriji Britanije ne bi li dobili vizne olakšice.\nNeki tumače taj povećani interes za Britaniju činjenicom da su lane u Rusiji održani predsednički izbori pa su veliki bogataši hteči da osiguraju rezervnu destinaciju.\nRoman Abramovič – Milijarder koji je samo formalno predsednik skupštine Čukotke\nOve specijalne “investicione vize” uvedene su u Velikoj Britaniji 2008. godine i one daju mogućnost da se na najbrži način dobiju papiri za boravak na Ostrvu.\nPo novim pravilima uvedenim 2011, oni koji investiraju najmanje milion funti mogu da dobiju “zelenu kartu” kroz pet godina, a ako je reč o većem ulaganju, pet miliona funti, onda se “zelena karta” stiče brže, za tri godine. Najbogatiji prolaze, kao i uvek, najbolje – deset miliona funti i papiri stižu za samo dve godine. Prema britanskim pravilima od pomenute sume samo 25 odsto se može investirati u nekretnine, a sve ostalo mora da završi u drugim projektima.\nVećina najbogatijih građana Rusije ima nekretnine i račune u Velikoj Britaniji gde žive njihove porodice a u zemlju dolaze samo da bi vodili biznis i zarađivali milione.\nRoman Abramovič je jedan od njih. Milijarder koji je formalno predsednik skupštine Čukotke, ali se tamo jako retko pojavljuje. Abramoviču je važan njegov biznis, Čelsi i život na visokoj nozi a politika mu je bila samo sredstvo za lakše ostvarivanje ciljeva.


Jeremić: Ko veruje da živi u zlatnom dobu, neka veruje i u brojeve RIK-a | Srbija izbori 2022\n» Jeremić: Ko veruje da živi u zlatnom dobu, neka veruje i u brojeve RIK-a\n„Očekujem malu izlaznost, ali ne bi trebalo upadati u zamku rasprave zvanično objavljenih brojeva. Vlast će 21. juna uveče nešto saopštiti, ali će ti brojevi biti validni koliko je validna i tvrdnja da je Srbija država sa najvećim ekonomskim rastom u Evropi i da živimo u zlatnom dobu. Ko veruje da živi u zlatnom dobu, taj neka poveruje i rezultatima takozvane Republičke izborne komisije“, rekao je Jeremić u Vranju, gde je razgovarao sa građanima.\nJeremić je, kako prenosi pres služba Narodne stranke, naveo da će posle 21. juna prava opozicija režimu i sistemu koji je on stvorio ostati van nelegitimno izabranog parlamenta.\n„Od 21. juna građani će znati na koga mogu da se oslone da će ispuniti obećanje. Narodna stranka drži reč i kao što se ponašamo danas u opoziciji, sutra ćemo se tako ponašati i kada dobijemo priliku da preuzmemo odgovornost za upravljanje državom“, rekao je Jeremić.\n„Dokazali smo da držimo reč i da kada nešto obećamo to i ispunimo, da se ne bavimo politikom radi apanaža, budžetskog finansiranja, privilegija i odborničkih mesta – svi sada u Srbiji znaju da smo se toga odrekli“, dodao je Jeremić.\n„Nema nikoga u Srbiji ko misli da izlaskom na ove i ovakve izbore svojim glasom može bilo šta da promeni. Mi ćemo situaciju u Srbiji promeniti i taj dan nije toliko daleko, ali to će se dogoditi na izborima koji će biti drugačije organizovani“, rekao je Jeremić.


ponedeljak, 31. decembar 2018. 15:41h\nČlanovi PSS u Prokuplju ljubiša mitić\nOni su ranije danas tražili prijem i razgovor sa načelnikom policije Nenadom Kaličaninom, međutim on je hteo da primi samo prokupačke policajce, a od predstavnika sindikata tražio da se pismeno obrate i napišu o čemu bi razgovarali, što su oni odbili.\nI pored činjenice da je pregovarao sa policajcima oko prijema, novinarima je na ulazu u policijsku stanicu dežurni policajac rekao da je načelnik van zgrade i da ne može da da izjavu, a na pitanja koja smo poslali na meil policije, do pisanja teksta nije stigao odgovor.\nInače 7 od ukupno 16 policajaca iz Prokuplja još uvek nije potpisalo prelazak na nova radna mesta, jer su njihova rešenja kako kažu nezakonita, odrađena u Nišu i u njima nema jasno napisanog pravnog leka u koliko žele da se žale.\nRadi se o policajcima koji imaju preko 20 godina službe u Prokuplju, a sada su dobili premeštaj bez rešenja i obrazloženja. Da bi smo prešli iz jedne u drugu policijsku upravu, moramo da dobijemo najpre premeštaj, odnosno rešenje u kome postoji pravni lek, odnosno žalba, što u ovom slučaju niko od nas nije dobio – tvrdi predsednik sindikalne grupe PSS u Prokuplju, Vladica Nikolić.\nOn kaže da je jutros izašao iz noćne smene, a da je već sutra njegovo novo radno mesto Svrljig.\nMeđu policajcima ima i onih kojima je ostalo dve do tri godine do penzije, a okupljeni sumnjaju da je nova sistematizacija u stvari paravan za nova stranačka zapošljavanja u policiji i pored zabrane.\nPredsednik PSS Veljko Mijailović podseća da su okupljanju ispred prokupačke policije predhodili višemesečni bezuspešni pregovori sa kabinetom i ministrom policije Nebojšom Stefanovićem.\nIako nam je ministar Stefanović obećao da će rešiti problem, do danas se nastavlja grubo kršenje zakona. Očigledno da ministar ima preča posla i da je ovih dana na relaciji sa direktorom policije oko smene šefa kabineta direktora policije, ali je to već druga tema. Ono što obeležava rad Stefanovića je konstantan pritisak na policajce, strah koji se uvukao kod kolega, zahtev da se ne mešaju u svoj posao i konstantne analize bez konkretnog rada na terenu – rekao je Mijailović između ostalog, a kompletnu izjavu možete videti ovde.\nOn dodaje da će PSS zaštititi svoje članove, te da je policija tu da sprovodi, a ne da krši zakon Srbije.


Bokseri iz Avganistana “zaglavljeni” u Srbiji, ispitati navodno nasilje – DnevniZurnal\nBokseri iz Avganistana “zaglavljeni” u Srbiji, ispitati navodno nasilje\nby admin 09/02/2022, 23:34 1.7k Views\nUpravnik prihvatnog centra “Adaševci” kod Šida Dragan Velimirović kaže za N1 da se od šest boksera reprezentacije Avganistana, koji su posle Svetskog prvenstva u Beogradu odbili da se vrate u svoju zemlju i koji su došli u taj kamp, sada u njemu nalaze dvojica. “Javili su se 9. janura, pre toga su bili u hotelima, hostelima, drugim privatnim smeštajima. Ovde su prihvaćeni, imaju mogućnost da izlaze iz kampa, tri obroka, zdravstvenu zaštitu. Azil nisu zatražili, niko od njih. Pokušavaju da napuste Srbiju, imam utisak da su se ovde zaglavili, imaju pasoše kojima je istekla viza pa imaju administrativne probleme. Imaju nameru da pokušaju putovanje prema nekom svom planu”, rekao je on.\nDodaje da, prema njegovim saznanjima, oni nisu pretrpeli nasilje u kampu, kako su naveli.\n„Pozabavićemo se tom informacijom, treba nam vremena da razgovaramo sa zaposlenima, preduzećemo disciplinske mere ako je došlo do prekoračenje ovlašćenja, imamo utisak da je to pokušaj da se skrene pažnja na njih kao grupu, treba da pustimo da vreme pokaže da li je bilo nasilja. Ovde nije ni ranije bilo nasilja, mi smo spremni da ispitamo takvu stvar pa ćemo vas obavestiti“, kazao je Velimirović.\nKaže da je u prihvatnom centru u Adoševcima trenutno 495 ljudi, a da je kapacitet oko 1.000.\n“Uglavnom je puno preko zime, očekujemo čim padne temperatura da ‘izađemo’ na broj 700-900. Trenutno jeste manji (priliv), nadamo se da će taj trend da se nastavi, spremni smo ako dođe do povećanja da ih prihvatimo kao i prethodnih godina, verujem da su se malo vremena promenila na tu temu. Veliki broj njih nije zainteresovan za azil u Srbiji, niko se ne javlja, stalno im nudimo. Imamo sastanke, podsećamo da mogu da zatraže azil, a da mogu i da se vrate nazad. Zasad nemamo pozitivni odziv na sve to, kako vreme odmiče pretpostavljam da će se oni početi da se javljaju”, rekao je on.\nSmatra da je trenutna situacija sa osobljem i hranom u prihvatnom centru dobra.\n“Uvek može bolje, standardi se moraju povećavati, bezbedni su što je vrlo bitno”, zaključio je Dragan Velimirović.


Žuti maslačak pobednik Biznis lige Čajetine – Zlatibor.News\n16/05/2014 ZlatiborNewsComments Off on Žuti maslačak pobednik Biznis lige Čajetine\nProšle nedelje u Sportskoj hali u Čajetini su se igrale utakmice Biznis lige Čajetine. Liga je organizovana u košarci, malom fudbalu i odbojci.\nŠto se to tiče biznis lige u malom fudbalu nademtale su se četiri ekipe: restoran Gozba, JP KSC Čajetina, Žuti maslačak, Srednja škola Čajetina. Igrao se liga sistem i u petak 16.maja su odigrane poslednje dve utakmice, JP KSC Čajetina – Srednja škola Čajetina i JP KSC Čajetina – Žuti maslačak.\nEkipa JP KSC Čajetina je uspela da preokrene rezultat u utakmici koju je gubio rezultatom 4:1 i da na kraju slavi rezultatom 6:4. No u drugoj utakmici stvari su bile potpuno drugačije. Ekipa Žutog maslačka je več u prvom minutu došla u vođstvo i tokom celog prvog poluvremena ova razlika je održavana. Ekipa JP KSC Čajetina je početkom drugog pluvremena uspela da sustigne protivnika, ali je umor učinio svoje i do kraja poluvremena je samo povećavano vođstvo za konačni rezultat JP KSC Čajetina – Žuti maslačak 5: 10. Za ekipu Žuti maslačak na turniru su igrali Vujović, Kostadinović, Lazović, Udovičić, Babić, Glišović i Jezdimirović.\nU drugim disciplinama prvo mesto u odbojci u ženskoj konkurenciji je pripalo ekipi “Kafe Aleksandar dok je u muškoj konkurenciji prva bila ekipa JP KSC Čajetina, koja je slavila i u košarci.\nTagged biznis liga 2014, biznis liga cajetina, KSC Cajetina, zuti maslacak\nU subotu, 10. oktobra, u biblioteci u Čajetini je održana četvrta radionica za mlade volontere, kao deo projekta Unapređenje rada Dnevnog boravka za decu sa smetnjama u razvoju „Zračak“ koji se sprovodi uz podršku Ministarstva za rad, zapošljavanje, boračka i socijalna pitanja. Nakon prve tri radionice, na kojima su obrađivane teme kao što su pravilna […]\nZlatiborski krug prikuplja pomoć za postradale od poplava


Krstajic: Partizan vode jagnjece brigade - Grobari-Jug1970\nKrstajic: Partizan vode jagnjece brigade\n"Ne vide ispred svog nosa i ne zanima ih ništa što nije njihov lični interes", komentariše bivši sportski direktor mogućnost da crno-beli samo nekoliko dana pred početak evropskih kvalifikacija ostanu bez Ivana Ivanova\nGotovo da je situacija preslikana. Te 2011. godine Stefan Savić je otišao pred dvomeč sa nejakom Škendijom, da bi Partizan potom kvalifikacije za Ligu šampiona završio u okršaju sa belgijskim Genkom. Ovaj put se Ivan Ivanov sprema na put, a crno-beli startuju utakmicama protiv još jednog tima čije ime počinje na ’š’. U pitanju je Širak, koji ne bi trebalo da bude problem za srpskog šampiona, ali bi eventualni odlazak bugarskog štopera mogao da stručni štab stavi na velike muke pred kasnije dbovoje sa kvalitetnijim evropskim ekipama. Kao što je i bilo te 2011. Mladen Krstajić, tadašnji sportski direktor Partizana dobro se seća kako ga je "izdalo" rukovodstvo na čelu sa Draganom Đurićem.\n"Vidim da sadašnji sportski sektor Partizana prolazi kroz pakao kao što smo Aleksandar Stanojević i ja prolazili pre dva leta kada je uprava prekršila sva data obećanja i bez naše saglasnosti malo pre početka kvalifikacija za Ligu šampiona prodala Stefana Savića Mančester Sitiju. U to vreme ključnog igrača naše odbrane, bez prave alternative", kaže Krstajić za MOZZART Sport i nastavlja u dahu.\n"Razumem ja želju sjajnog igrača i vrhunskog čoveka Ivana Ivanova da ode u veći klub za veći novac. Logična je i potreba Partizana da njegovu odličnu formu unovči godinu dana pre isteka ugovora i unese nešto novca u praznu klupsku kasu. Ali, tajming njegove prodaje samo još jednom potvrđuje da crno-bele vodi jagnjeća brigada. Ljudi koji ne vide dalje od svog nosa i ne zanima ih ništa što nije njihov lični interes", odbrusio je Krstajić rukovodiocima Partizana.


Kampanja „Ja volim Brčko“\nJP „Komunalno Brčko“ pokrenulo je u martu 2012. kampanju pod nazivom „Ja volim Brčko“.\nRiječ je o medijskoj – edukativnoj kampanji koja ima za cilj da upozna građane, a posebno djecu i mlade, koliko je značajno da svako od nas brine o očuvanju životne sredine, da reciklira i odlaže otpad u za to predviđene posude.\nKampanju prate promotivni leci, tv i radio spotovi, koji se emituju na lokalnim medijima, facebook i youtube stranicama JP „Komunalno Brčko“, kao i na sljedećim adresama.\nAkteri spotova upravo su oni kojima se kroz kampanju i obraćamo, tačnije učenici i porodice sa djecom vrtićkog i školskog uzrasta, jer smatramo da se dobre ekološke navike stiču još od malih nogu, a dalje nadograđuju kroz obrazovni sistem.\nKampanju podržava nekoliko brčanskih škola i nevladinih organizacija, koje se svojim radom i projektima takođe bore za podizanje svijesti građana o ekologiji i brizi za okolinu.\nRealizacijom ove kampanje na najbolji način provodimo neke od odrednica Sistema upravljanja okolinom ISO 14001:2009, za koji je JP “Komunalno Brčko” sertifikovano krajem novembra 2011. godine.\nZahvaljujemo učenicima Gimnazije „Vaso Pelagić“ na podršci u snimanju promotivnih spotova, kao i porodici Đokić iz Brčkog.


Posted By: admin 5. March 2012.\nOpštinska uprava opštine Svrljig 29. februara raspipsala je konkurs kojim se bliže određuju uslovi i način korišćenja subvencija za razvoj poljoprivrede na području opštine Svrljig u 2012. godini, a u cilju unapređenja poljoprivredne proizvodnje.\nBudžetski fond za razvoj poljoprivrede opštine Svrljig u 2012. godini davaće podsticaje za nabavku priplodnog podmlatka, za nabavku poljoprivredne opreme i mehanizacije, nove i polovne, podsticajna sredstva za osiguranje useva, životinja i plodova, za pokrivanje dela troškova za dobijanje sertifikata o organskoj proizvodnji hrane i rešenja za obavljanje prerade mleka u domaćinstvima. Fonda za razvoj poljoprivrede opštine Svrljig će takođe subvencionisati i ove godine iskop bunara za unapređenje poljoprivredne proizvodnje, reparaciju polovnih traktora, formiranje zapata svinje mangulice, nabavku kvalitetnih nerasta u cilju unapređenja svinjarske proizvodnje, za gajenje dva umatičena grla, kao i za unapređenje rada osnovnih matičnih službi koje prate i vrše umatičenje novih grla. Subvencije će takođe moći da dobiju stočari za tov goveda, kao i za uvećanje osnovnog stada iz sopstvenog podmlatka, a koji gaje najmanje 2 krave, 20 ovaca ili 20 koza.\nU cilju očuvanja i promocije zadrugarstva subvencije do 100.000 dinara će moći da dobiju novoosnovane zadruge na teritoriji opštine Svrlljig.\nPravo na ove podsticaje imaju nosioci poljoprivrednih gazdinstava koja su registrovana na području opštine Svrljig i koja su aktivna u 2012. godini, dok se za iskop bunara subvencija daje isključivo ako se bunar kopa na teritoriji opštine Svrljig. Zahtev sa potrebnom dokumentacijom nosilac registrovanog poljoprivrednog gazdinstva podnosi Fondu za razvoj poljoprivrede opštine Svrljig najkasnije do 15. decembra 2012. godine, a sva bliža obaveštenja o ostvarivanju prava na subvencije i potrebnoj dokumentaciji mogu se dobiti u sedištu Fonda, zgrada opštine Svrljig, Radetova 31 ili na telefon broj 821-018.


Odbija raskid ugovora, džabalebari još godinu dana za 500.000 evra!\nNacionalni sport - Petak 31.07.2020 - 12:22\nŠpanski fudbaler spreman da još jednu sezonu sedi na tribinama kako bi izvukao novac.\nSvestan koliko (ne) vredi FOTO: FK Crvena zvezda/NIkola Mitić\nČelnici Crvene zvezde svakodnevno čupaju kosu sa glave zbog Hozea Kanjasa. Španac odbija bilo kakav predlog za raskid ugovora, svestan da nigde u svetu ne može da dobije godišnju platu od 500.000 evra!\nCrvena zvezda od januara meseca bezuspešno pokušava da sporazumno raskine saradnju sa Hozeom Kanjasom. Holanđanin Radživ Van la Para i Brazilac Žander u martu su napustili crveno-bele sa čistim papirima, uz određenu nadoknadu. Međutim, Španac nema nameru da tako postupi. Uredno trenira sa ekipom, iako je svestan da trener Dejan Stanković ne računa na njega.\nNadali su se čelnici Crvene zvezde da će Hoze Kanjas promeniti stav, kada su ga na početku pandemije koronavirusa pustili da ode u Španiju i bude s porodicom. Kada se početkom sezone vratio, imao je sastanak sa upravom šampiona države, međutim ni za jotu nije odstupio od uslova iz ugovora, iako je Zvezda ponudila više nego korketne uslove za raskid.\nHoze Kanjas spreman je da sedi na tribinama još godinu dana, svestan da će mu na račun leći pola miliona evra. To je novac koji nigde ne može da dobije na svetu i zato kida živce Zvezdinim čelnicima, koji su prošlog leta napravili grešku angažujući ga. Hoze Kanjas nije pokazao da je pravo pojačanje za Crvenu zvezdu, što se posebno videlo u Ligi šampiona. Ostaće upečatljiva utakmica u Londonu prptiv Totenhema, kada je Son protutnjao kao brzi voz pored njega i postigao gol.


► Vučević: Nisam dobio poziv Vučića da budem deo nove Vlade\n"Sve je na nivou spekulacije (...) Ja sam apsolutno fokusiran na Novi Sad, a šta će biti za tri nedelje, dve nedelje, vićedemo. Ja sam timski igrač", kazao je Vučević tokom gostovanja na TV Hepi.\nOn je rekao da bi "bio ponosan" da dobije treći mandat gradonačelnika Novog Sada, što bi bilo, kako je naveo, najveći broj mandata u istoriji tog grada.\nGovoreći o dosadašnjim koalicionim partnerima Srpske napredne strane (SNS) čiji je funkcioner, Vučević je ocenio da je odgovornost uvek na SNS-u, a da privilegije vlasti deli cela koalicija.\n"Kad god je gadna tema, tu su (predsednik Srbije) Aleksandar Vučić i SNS i moraju nešto da kažu, napadi su uvek na Vučića i stranku. Nikada niste imali proteste protiv drugih (koaliconih partnera)", dodao je Vučević.\nNaglasio je da SNS nije videla solidarnost svojih koalicionih partnera, ali da to što govori nije "packa" njima i dodao da ne može da isključi da do 2022. godine, pored predsedničkih neće biti održani izbori i na svim drugim nivoima.\n"U pitanju je politika, brojevi su vrlo jasni i ovde je pitanje političke odluke kakvu Vladu hoćemo, i kakva nam treba. Vlada koja može da bude partner sa predsednikom u borbi za očuvanje zdravlja građana, konačne pobede nad korona virusom i u nastavku borbe za ekonomsko jačanje Srbije", istakao je on.\nDodao je da su naredne dve godine teške zbog pritiska na Srbiju zbog pitanja Kosova, "pre svega na predsednika".\n"Bojim se da nećemo dobiti nikakvu dobru ponudu (za rešavanje pitanja Kosova) za Srbiju. A nisam siguran ni kada bismo dobili neku dobru ponudu da bismo mi Srbi hteli da je prihvatimo", rekao je Vučević.\nNovosadski odbor Srpske napredne stranke (SNS) odbacio je večeras optužbe potpredsednika Narodne stranke Borislava Novakovića da je gradonačelnik Novog Sada Miloš Vučević "samo oruđe u...


OČUVATI PRIVREDNE AKTIVNOSTI I RADNA MJESTA | SRNA\nSpecijalni servisi 17/01/2021\nOČUVATI PRIVREDNE AKTIVNOSTI I RADNA MJESTA\nMjere Vlade Srpske tokom pandemije virusa korona dale rezultate i privreda bilježi blagi rast. Zadržana radna mjesta, prosječna neto plata povećana i prvi put je veća nego u Federaciji BiH.\nRazgovarao: Radenko KUPREŠAK\nBANjALUKA, 17. JANUARA /SRNA/ - Ministar privrede i preduzetništva Republike Srpske Vjekoslav Petričević poručio je da će Vlada i resorno ministarstvo nastviti i ove godine sprovođenje mjera sa ciljem da se očuvaju privredne aktivnosti i radna mjesta u Srpskoj.\nPrema njegovim riječimma, Vlada Srpske i resorno ministarstvo su od samog početka pandemije virusa korona zauzeli stav da treba očuvati radna mjesta i maksimalno pomoći domaćoj privredi da bi ostala što zdravija.\n"Ohrabrujući je podatak da, prema određenim pokazateljima, postoji blagi pozitivan pomak u smislu oporavka ekonomije", naveo je Petričević u intervjuu Srni.\nNosilac ekonomskog razvoja svake zemlje pa tako i Srpske je, prema riječima ministra, prerađivačka industrija u kojoj je zaposleno oko 57.000 radnika, a čak 85 odsto izvoza upravo je iz te grane industrije.\nPetričević je naglasio da je cilj brojnih mjera, koje su donosili Vlada Srpske i Republički štab za vanredne situacije, bio da se pomogne prerađivačkoj industriji.\n"Sve je bilo usaglašeno sa njihovim predstavnicima, Unijom udruženja poslodavaca, Privrednom komorom s ciljem da sačinimo mjere koje će dati efekat, kojima će privrednici biti zadovoljni i kojima će se održati nivo proizvodnje i poslovanja koje je situacija nalagala", istakao je Petričević.\nOn se nada da će sa socijalnim partnerima biti nastavljene aktivnosti i u narednom periodu, koji bi trebalo da bude period oporavka, odnosno ekonomskog rasta.\nUkazao je na važnost da su sačuvani privredni kapaciteti i radna snaga, a razvojem tih privrednih subjekata, kako je objasnio, podigli bi njihovu priduktivnost na viši nivo i što spremnije dočekali period poslije završetka pandemije virusa korona i izazove koji predstoje.\nResorno ministarstvo je u komunikaciji sa privredom odlučilo da podrži i privredne subjekte iz prerađivačke industrije koji su i u godini pandemije i teškog poslovanja odlučili da nabave novu ili znatno noviju opremu.\nPetričević je naveo da su time, prije svega, postali konkurentniji, efikasniji, povoljniji, odnosno ono što je privreda tražila.\n"Nedavno smo potpisali ugovore sa privrednicima, a sredstva od dva miliona KM su bila obezbijeđena iz Kompenzacionog fonda. Plasirana su u dva programa - prvi je podrazumijevao male privredne subjekte koji zapošljavaju od pet do 50 radnika, a drugi program za veće privredne subjekte", rekao je Petričević.\nOn je dodao da je u prvom programu obuhvaćeno 45 privrednih subjekata, a u drugom 49 subjekata.\nŠto se tiče podsticaja za nabavku novih tehnologija, Petričević je podsjetio da je lani isplaćeno dva miliona KM, a u ovoj godini biće nastavljen kontinuitet podrške privredi u realizaciji investicionih projekata tako da je u budžetu ministarstva predviđeno četiri miliona KM.\n"Trudićemo se da javni poziv sprovedemo u prvom kvartalu", naglasio je Petričević.\nOn je istakao da bez mjera Vlade Srpske i Republičkog štaba ne bi bilo pozitivnih efekata, te naveo podatak da je poslije 10 mjeseci od početka pandemije zadržan broj radnika u Srpskoj i da ih je, prema zvaničnim pokazateljima Zavoda za zapošljavanje, čak 2.500 više u odnosu na početak pandemije.\nPetričević je naveo da je privreda Srpske pokazala vitalnost u kriznom periodu, u šta se, uvjerio nakon posjete većem broju provredenih društava, te ukazao da se veliki broj firmi preorjentisao na onlajn poslovanje zbog čega je bitna i sama platforma digitalizacije, koja je najavljivana i treba je nastaviti.\nS druge strane, dodao je Pertričević, fleksibilnost, znanje menadžmenta pojedinih privrednih društava uticalo je da su se brzo transformisala i da su se uz male korekcije preorjentisala na drugu proizvodnju koja je tada bila aktuelna i na neki način obezbjeđivala nova tržišta.\n"Po pokretanju privredne aktivnosti početkom ljeta, kada su `otkočene` rigorozne mjere, došlo je do određenog blagog oporavka privrede. Postojeći ugovori su obnovljeni, a s druge strane došlo je i do otvaranja novih tržišta", naveo je Petričević.\nPetričević je podsjetio da je bez obzira na okolnosti cijele prošle godine u Srpskoj zabilježen rast prosječne neto plate, a u drugoj polovini godine prvi put je ona bila veća nego u u Federaciji BiH i taj trend zadržan do kraja godine.\n"Prema podacima za novembar, prosječna neto plata u Srpskoj je iznosila 969 KM za šta je sigurno zaslužan Zakon o podsticajima u privredi Srpske i to ćemo nastaviti i u ovoj godini", rekao je Petričević.\nPo osnovu Zakona o podsticajima u privredi Srpske u 2020. godini je isplaćeno je oko osam miliona KM, a prvi obračunski period je obuhvatao 455 privrednih subjekata sa oko 13.000 radnika, dok je u drugom, kaže ministar, bilo 505 privrednih subjekata kojim je obuhvaćeno 20.500 radnika.\nKada je riječ o Zakonu o podsticajima u privredi Srpske, naveo je Petričević, za te namjene je u budžetu Ministarstva predviđeno je minimum pet miliona KM, jer se iz obračunskog u obračunski period povećava broj privrednih subjekata i obuhvat radnika kojima se povećavaju plate.


petak, 21 maj 2021 08:10\tKragujevac Online\nSa posebnim zadovoljstvom Vas pozivamo da povodom Slave Univerziteta Sveti apostol i jevanđelista Jovan Bogoslov i Dana Univerziteta, u petak, 21. maja 2021. godine, sa početkom u 11:00 sati u Svečanoj sali Rektorata propratite sečenje Slavskog kolača, a zatim od 12:00 sati, u amfiteatru Pravnog fakulteta i Svečanu akademiju povodom obeležavanja 45. godine od osnivanja Univerziteta.\nRođenjem visokog obrazovanja u Kragujevcu i Srbija se ustrojila kao moderna evropska država jer, da bi jedan grad postao grad, a država – država, ona se morala utemeljiti na znanju, savremenom obrazovanju, na svesti o sebi, na akademskom umu koji čuva baštinu i, sa istorijskom vizijom onoga što dolazi, gradi svoju budućnost. 1839. godine, Licej je odvojen od Gimnazije, a osim Uputstva ministarstva iz 1838. godine da se gimnazijama da humanistički karakter, u Srbiji tada nisu postojali zakoni o obrazovanju. Šta će se i kako predavati zavisilo je od ministarstva prosvete i samih nastavnika. Izučavali su se filosofija, opšta istorija, matematika, geometrija, fizika, prirodno pravo, statistika Evrope, nemački jezik, francuski jezik, tolkovanje jevanđelja, crtanje, a od 1841. godine na Liceju se za potrebe državne službe otvara prva godina prava, kao začetak pravnog fakulteta. A koliko je dalekosežan bio ovaj osnivački događaj potvrdila je savremenost, koju možemo razumeti samo u duhu ove tradicije. 138 godina kasnije, na temeljima Liceja Knjaževstva Serbskog i u težnji za očuvanjem svog duhovnog, akademskog i kulturnog nasleđa, 21. maja 1976. godine Univerzitet u Kragujevcu nije „iznova“ osnovan, već mu je tada vraćen oreol najvažnije novovekovne srpske akademske dragocenosti.\nOsnivanju Univerziteta u Kragujevcu, kao ustanovi sa misijom i spremnošću na izazove budućnosti, kao instituciji koja čuva i gradi nacionalne i evropske, intelektualne i kulturne vrednosti, prethodilo je otvaranje dva odeljenja fakulteta Univerzitet u Beogradu: Mašinskog i Ekonomskog, koja su počela sa radom krajem 1960. godine.\nU sastav Univerziteta kasnije ulaze 5 fakulteta: Ekonomski, Mašinski, Pravni, Prirodno-matematički fakultet u Kragujevcu i Pedagoško-tehnički fakultet u Čačku, kao i dva naučnoistraživačka instituta: Institut za strna žita u Kragujevcu i Institut za voćarstvo i vinogradarstvo u Čačku.\nDanas Univerzitet u Kragujevcu u svom sastavu ima 12 akreditovanih fakulteta sa statusom pravnog lica koji se nalaze u 6 gradova centralne Srbije: Kragujevcu, Čačku, Jagodini, Kraljevu, Užicu i Vrnjačkoj Banji. Trinaesta članica Univerziteta je Univerzitetska biblioteka kao biblioteka opšte naučnog karaktera, čija je delatnost u funkciji nastavno-naučnih i istraživačkih procesa na Univerzitetu, a 2019. godine Univerzitet dobija i svoju četrnaestu članicu, Institut za informacione tehnologije. Na fakultetima Univerziteta u Kragujevcu danas studira preko 20 000 studenata na više od 120 studijskih programa, na svim nivoima studija, u svih pet naučnih polja. Studijske programe realizuje više od 1100 nastavnika i saradnika i preko 600 istraživača.\nfoto: Arhiva KragujevacOnline / nekadašnji centar Kragujevca


Prisustvo Rusije u Republici Srpskoj isprepleteno je političkim i ekonomskim interesima, čijim ostvarenjem se neumitno utiče i na unutrašnje odnose u Bosni i Hercegovini, zemlje koja svoju budućnost vidi u priključenju Evropskoj uniji.\nU BiH se ništa ne može desiti bez konsenzusa sva tri naroda - Srba, Bošnjaka i Hrvata, tako da je sasvim razumljiva želja Kremlja da na prostoru nekadašnje tampon zone hladnoratovskih podela zadrži značajan uticaj.\nU odnosu na vremena iz druge polovine 20. veka kao da se ništa nije promenilo, u BiH se sudaraju različiti uticaji - i NATO i Turska i, nešto manje, EU vide BiH kao idealno mesto za ostvarivanje vlastitih geopolitičkih ciljeva.\nPodržavajući Republiku Srpsku i njeno pravo na referendum Rusija istovremeno pokušava da vrati svoju globalnu poziciju koju je imala u vreme Sovjetskog Saveza, ocenjuju poznavaoci prilika.\nNekadašnji šef diplomatije SR Jugoslavije Vladislav Jovanović za “EuroBlic” kaže da jučerašnji razgovor Putina i Dodika u Moskvi, pre svega, treba posmatrati u svetlu nastojanja Rusije da izađe iz nametnute spoljnopolitičke izolacije i predstavi se kao globalna sila.\n– Jasno je da zvanična Moskva podržava vlasti u Banjaluci, ali samo u okvirima koji su zadati Dejtonskim sporazumom. Rusija od RS takođe očekuje da svojim postpucima ne otežava položaj Kremlja u delikatnim odnosima za Zapadom, pre svega SAD, koji je ozbiljno narušen zbog krize u Ukrajini i sukoba u Siriji – kaže Jovanović.\nRuski ambasador u BiH Petar Ivancov, objašnjavajući zašto se nije priključio izjavama zemalja PIK o referendumu, rekao je da Rusija smatra da treba razjasniti razlog zbog kojeg je izazvana “tolika bura i toliko konflikata”.\n- Ovo se može rešavati samo dijalogom strana i kompromisom, koji ne može da se traži samo od Banjaluke. Naša pozicija ne znači da mi ne poštujemo Ustavni sud BiH, kao instuticiju uspostavljenu Dejtonskim mirovnim sporazumom. Mi poštujemo odluke, ali smatramo da bi trebalo da realno sagledaju situaciju u BiH – poručio je Ivancov.\nBivši ambasador Srbije u Belorusiji i stručnjak za međunarodne odnose Srećko Đukić tvrdi da susret predsednika RS sa Vladimirom Putinom ima izuzetan značaj za Srpsku.\n- Ruska podrška referendumu u RS ponovo je potvrđena. Važno je istaći da situaciju oko referenduma pokušavaju da destabilizuju nesposobni političari iz regiona koji nisu ustanju da shvate da se svet promenio i da nastavlja ubrzano da se menja – kaže Đukić.\nProfesor međunarodnih odnosa iz Banjaluke Miloš Šolaja objašnjava da je Rusiji zbog toga svaki deo sveta važan, a posebno Balkan, sa kojim ima kulturne veze još iz vremena socijalizma.\n- BiH je deo toga, ali u ekonomskim i političkim pozicijama Republike Srpske Rusija vidi svoj interes da jača vlastiti uticaj. Ona se po tome ne razlikuje od drugih svetskih sila poput SAD, koje su svojevremeno od drugih zemalja, mnogo manjih od Srpske, tražile podršku za Irak. U globalnim odnosima ništa nije nevažno, pa bi svako potcenjivanje bilo pogrešno – objašnjava Šolaja.\nOn posebno apostrofira stav ruskog ambasadora u BiH Petra Ivancova koji konstantno izdvaja mišljenje iz stavova Saveta za provođenje mira u BiH (PIK) kada je reč o referendumu u RS.\n- Taj stav je na sastanku Dodika sa Putinom samo naglašen, što znači da je pojačana njihova podrška referendumu o Danu Republike. To će za RS biti veoma važno u svetskim politikama, jer je Rusija članica Saveta bezbednost UN – zaključuje Šolaja.\nUpravo zahvaljujući vetu Rusije u Savetu bezbednosti UN, prošle godine je stopirana Deklaracija o „genocidu nad Bošnjacima u Srebrenici“, koja je u Srpskoj i Srbiji proglašena antisrpskom i opasnom za budućnost.\nPolitički analitičar iz Beograda Cvijetin Milivojević smatra da su Rusija, ali i Turska, kao patroni RS i Federacije BiH, ključne zemlje za mirno rešavanje problema u BiH.\n- Svi drugi, koji su posredno ili neposredno bili zainteresovani za BiH, polako se odmiču ili hlade, a samo te dve zemlje pokazuju interes. Nakon što su Turska i Rusija postigle dogovor o podeli interesnih sfera u ovom delu Balkana i bliskog Istoka, logično je da pravi sagovornici budu upravo one – kaže Milivojević.\nIstovremeno, Ekonomski aspekt ruskog prisustva u BiH meri se stotinama miliona evra. Prema ukupnim ulaganjima od 1994. do decembra 2015. Ruska Federacija je u BiH, mahom u Republiku Srpsku, uložila 502 miliona evra i nalazi se na četvrtom mestu zemalja najvećih investitora – posle Austrije, Srbije i Hrvatske, podaci su Centralne banke BiH.\nNajveća ruska investicija u BiH je kupovina naftne industrije Srpske 2007. godine, u vreme kada je predsednik Vlade RS bio Milorad Dodik. Za 121 milion evra, kompanija „Neftegazinkor“, deo ruske državne kompanije „Zarubežnjeft“ kupila je Rafineriju nafte Brod, Rafineriju ulja Modriča i firmu Petrol. Osim toga, Rusi su se obavezali na milionske investicije u povećanje proizvodnje i modernizaciju postrojenja. Ugovorom je Vlada RS na sebe preuzela da izmiri najveći deo duga od oko 100 miliona evra koji ima brodska rafinerija, a kupac se obavezao da zadrži svih 1.500 radnika.\nRafinerija Brod 2011.\n- Na ime poreza i doprinosa "Nestro Petrol" a.d. Banjaluka godišnje u budžet Republike Srpske i BiH uplati više od pet miliona KM – navodi se na sajtu „Nestro Petrola“, brenda pod kojim Rusi posluju u naftnoj industriji RS.\nMeđutim, u januaru ove godine u javnost je dospeo izveštaj revizorske kuće „Dilojt“ po kome je gubitak Rafinerije nafte Brod premašio pola milijarde maraka, zaključno s 2015. godinom. Ipak, nakon razgovora sa predsednikom Rusije Vladimirom Putinom u četvrtak, predsednik Srpske Milorad Dodik je poručio da su radna mesta u naftnoj industriji RS – sigurna.\n- Konstatovali smo zadovoljstvo napretkom u razvoju i onome što uspeva da učini „Zarubežnjeft“ kao ruska državna kompanija koja ostvaruje rast i dobit u samoj Rafineriji nafte i u okviru sistema Optima. To je garancija nastavka proizvodnje i najbolji je demanti svih onih špekulanata o tome kako neko namerava nešto da zatvori. Radna mesta koja drži „Zarubežnjeft“ su sigurna. Razgovarali smo i o tome da je neophodno razviti dalje ekonomske odnose. Predsednik zna da nameravamo da u Sankt Peterburgu otvorimo još jedno predstavništvo RS u Rusiji – izjavio je Dodik za RTRS.\nKlirinški dug i krediti\nPosebna priča u odnosima BiH odnosno RS i Rusije su međudržavna dugovanja i krediti.\nDobru volju prema BiH Rusija je pokazala početkom ove godine, kada je pristala da celokupan klirinški dug prema BiH u iznosu od 125,2 miliona dolara uplati – u kešu. Međutim, novac bi tek trebalo da stigne, jer nivoi vlasti u BiH doskoro nisu mogli da se dogovore koliko kome pripada tog novca.\nDODIK POSLE SUSRETA U MOSKVI Putin podržava Dejtonski mirovni sporazum\nEvo šta kažu svetski mediji o referendumu u RS i UTICAJU RUSIJE u BiH\nDodik je kod Putina bio i pre dve godine, pred prošle opšte izbore u BiH, u društvu predsednice Vlade RS Željke Cvijanović. Tada je dogovoreno da RS od Rusije dobije „veliki“ i „mali“ kredit, za pomoć budžetu, kao alternativa kreditu MMF. Međutim, taj novac nikada nije stigao u Srpsku, a vlast RS pravdala se da su za sve krive ekonomske sankcije koje su Rusima uvele države Evropske unije.\nZbog treće strane propao je još jedan ekonomski dogovor Banjaluke i Moskve - snabdevanje gasom. Mada je degelacija RS svojevremeno sa kompanijom "Gasprom" potpisala ugovor koji je garantovao gradnju kraka gasovoda kroz RS, sve je stopirano nakon što je Rusija odustala od „Južnog toka“ zbog političkih sukoba sa EU.


Vučić otkrio tri najbolje i tri najgore stvari u 2020. VIDEO - Aleksinačke novine\nPredsednik Srbije izjavio je da je prioritetni interes Srbije da uprkos teškim prilikama sačuvamo mir, stabilnost u regionu i vitalne nacionalne interese.\n„Imajući u vidu međunarodne i regionalne okolnosti, ostvarenje tog zadatka neće biti jednostavno, ali sam uveren da ćemo i zajedničkim radom uspeti da ostvarimo ciljeve i garantujemo ljudima sigurnost i izvesnu budućnost“, rekao je Vučić.\n„Drugi cilj je da sačuvamo zdravlje građana Srbije i borba protiv kovida, dok je treći poboljšanje životnog standarda građana od povećanja plata i penzija do poboljšavanja kvaliteta vazduha, izgradnju puteva“, naveo je Vučić.\n„Očekujemo još oko 76-77.000 Fajzerovih vakcina. Verujem da ćemo tokom januara većinu ljudi koji rade u kovid sistemu vakcinisati i na taj način štitimo naš zdravstveni sistem. Očekujemo pre kraja godine da stignu i prve količine vakcina iz Rusije, ali čekamo dozvolu agencije za lekove“, izjavio je i dodao da se očekuju i vakcine sa drugim proizvođačima sa kojim se pregovara.\n„Niko sa Zapadnog Balkana nema vakcinu, niko osim Srbije. Imaće tek u januaru, a mi smo sa imunizacijom krenuli i pre nekih u Evropskoj uniji“, dodao je naknadno.\n„Nastavljamo da brinemo o našem narodu na Kosovu i Metohiji. Mi nikoga ne ugrožavamo, nismo slali topove nego vakcine. Spremni smo da šaljemo i Albancima vakcine“, poručio je.\n„Podrazumeva se da ćemo nastaviti proces evropskih integracija, ali i da čuvamo prijateljstva i sa Kinom i sa SAD, ali i sa svim drugim zemljama. Nastavićemo politiku stabilnosti, odgovornosti i uspeha – pobedničku politiku“, izjavio je.\n„Mi smo očekivali da promene odluku o proterivanju ambasadora Božovića, čekaćemo još. Iako su mnogi očekivali da će oni promeniti odluku o nezavisnosti Kosova, ja iskreno nisam“, izjavio je i dodao da će Srbija raditi na izgradnji bratskih odnosa sa ljudima koji žive u Crnoj Gori i njihovom vladom.\nAleksandar Vučić, Ekonomija, korona, kovid, predsednik, Vučić\nOd poslednjeg izveštaja zaražene još 104 osobe\nMinistarstvo zdravlja Vlade Republike Srbije saopštilo je juče da je, od poslednjeg izveštaja, na koronavirus testirano 8.397 osoba, pri čemu su 104 nalaza bila pozitivna.\nPrevPrethodna vestPCR test od januara sledeće godine iznosiće 9.000 dinara!\nSledeća vestVeća ulaganja za poboljšanje života građana na jugu SrbijeNext


Umerena buka u Novom Pazaru\nCetvrtak , 2018-02-08 | 12:35:01\nU Novopazarskoj Banji, naselju Ćerimidžinica i kod vrtića “Dečija radost” buka prelazi maksimalno dozvoljen nivo tokom celog dana, pokazuje izveštaj o merenju koje je uradio Institut za zaštitu na radu iz Novog Sada.\nU tim delovima Novog Pazara izmereni nivoi buke prelazili su dozvoljene za područja odmora i rekreacije, stambenu i zonu škole, tokom oba dnevna merenja i po jednom večernjem i noćnom.\nOsim toga, u rezultatima merenja objavljenim na zvaničnom sajtu lokalne samouprave, navodi se da je buka veća od dozvoljene zabeležena i tokom noći u naseljima Mur i Selakovac, na Gradskom trgu, Rekreacionom centru i Gradskom parku, industrijskoj zoni i krugu Opšte bolnice.\nNajveća buka na teritoriji Novog Pazara izmerena je tokom dana u industrijskoj zoni i iznosila je 65 decibela, ali nije prelazila nivo koji je dozvoljen za područja u blizini frekventnih saobraćajnica.\nIako je najtiše bilo tokom noći u Gradskom parku (izmerena 44 decibela), taj rezultat je prelazio dozvoljeni nivo buke za taj deo dana na području parka, a koji iznosi 40 decibela.\nNajmanja buka tokom dana izmerena je na Rekreacionom centru – 48 decibela.\nPoređenja radi, u stanovima buka uglavnom iznosi 40-50 decibela, u kancelarijama do 65, dok u saobraćaju lako dostiže 85 decibela. S jačinom buke od 110 decibela, diskoteke i rok koncerti često premašuju nivo buke koju proizvodi pneumatski čekić (100 decibela).\nMerenje buke vršeno je na 13 lokacija u Novom Pazaru tako da omogući prikazivanje stanja u različitim delovima grada, od centra do periferije, stambene, industrijske i zone bolnica i škola, kao i frekventne saobaćajnice.\nLokacije na kojima su vršene analize su Novopazarska Banja, autobuska stanica, Gradski trg, Gradski park, Rekreacioni centar, naselja Lug, Vrh čaršije, Selakovac, Ćeremidžinica i Mur, vrtić “Dečija radost”, industrijska zona i krug Opšte bolnice.\nZux 2018-02-08 15:27:19\nHajde sve,al u NP Banji da je nivo buke veci..


Australijskom premijeru "propao" plan da deca voze viljuškare\nPremijer Australije Skot Morison je odustao od predloga da se dozvoli deci da voze viljuškare nakon što su predlog odbile države i teritorije, a sindikati kritikovali kao opasan.\nKako je izvestio australijski Gardijan, Morison je tu ideju izneo na sastanku nacionalnog kabineta sa državnim i teritorijalnim liderima, kao deo paketa mera za rešavanje nedostatka osoblja izazvanog talasom omikrona koji je osakatio lance snabdevanja.\nAustralijski premijer je u sredu rekao da “postoje promene koje moramo da uradimo oko doba vozača viljuškara, da bismo bili sasvim konkretni”, kako bi se pomoglo u smanjenju propisa i povećanju ponude radne snage.\nDan kasnije Morison je izjavio da se nacionalna vlada “saglasila sa tim da ne nastavlja sa pitanjem oko 16-godišnjih vozača viljuškara”. Gardijan navodi da se čini da države nisu bile upućene u taj predlog.\nPomoćnik sekretara ogranka CFMEU Sindikara u Kvinslendu, Džejd Ingam, rekla je da je do preokreta sa viljuškarima došlo nakon što je Morison podbacio na vakcinama, brzim testovima i podršci ugroženim radnicima.\nIngam je optužio Morisona da želi da koristi “dečji rad da popuni praznine na liniji fronta”.\nPortparol Saveznih laburista za industrijske odnose Toni Berk opisao je predlog kao smešan i opasan “mehur razmišljanja očajnog premijera kome je ponestalo ideja”.


ALUMIL, kao deo svog programa društvene odgovornosti preduzeća, dajući prioritet održivom razvoju, finansira proces prečišćavanja solunske morske vode u zalivu Termaikos.\nNakon predloga Ministarstva unutrašnjih poslova - Sektor Makedonija-Trakija u Solunu, ALUMIL je pozitivno odgovorio i nastavio sa finansiranjem - do kraja godine - broda protiv zagađenja „Alkippi“, koji čisti morsku površinu od plastike, ostalih predmeta i fitoplanktona.\nNa ovaj način se osigurava da će se postupak čišćenja morske vode Thermaikos nastaviti još 4 meseca i da će njegovo stanje ostati u skladu sa ekološkim standardima i estetski prijatnim nivoima za posetioce i građane Soluna koji svakodnevno hodaju iz luke do Muzičke sale.\nObalno područje Soluna je zaštitni znak grada i za sve je korisno održavanje čiste obale mora i njeno očuvanje kao nešto posebno. Poštivanje prirode i zaštita životne sredine je preduslov za lokalni razvoj, a ALUMIL stavlja prioritet na obe pojave. Čisto okruženje može dovesti do unapređenja kvaliteta života, što je je najveći poklon sledećim generacijama.\nPoštovanje prirode i unapređenje svakodnevnih uslova života, uvek će biti pravac delovanja ALUMILA.


Razgovori O „Merhametovim“ Ramazanskim Aktivnostima - Mostarski.info\nVijestiRazgovori o „Merhametovim“ ramazanskim aktivnostima\nRazgovori o „Merhametovim“ ramazanskim aktivnostima\nPredsjednik HO „Merhamet“ MDD Kenan Vrbanjac održao je sastanak u Mostaru sa direktorima „Merhametovih“ regionalnih odbora, uoči predstojećeg mjeseca Ramazana.\nRazgovarano je o pripremama i planu aktivnosti svih „Merhametovih“ organizacionih jedinica širom Bosne i Hercegovine koje će se organizovati tokom Ramazana, a koje podrazumijevaju pripremu iftara za socijalno ugrožene porodice, dostava iftara starim, bolesnim i iznemoglim osobama na kućni prag, kao i podjelu ramazanskih paketa.\nPredsjednik Vrbanjac se zahvalio „Merhametu“ Švedske, „Merhametu“ Njemačke i „Merhametu“ Norveške na konktinuiranoj podršci ramazanskim aktivnostima HO „Merhamet“ MDD i njegovim organizacionim jedinicama u Bosni i Hercegovini, čiji je cilj da što više osoba i porodica koje su u stanju socijalne potrebe osjeti radost iftara.\n“Zahvalni smo i našoj dijaspori širom svijeta koji godinama iskazuju solidarnost sa socijalno ugroženim građanima Bosne i Hercegovine, kao i brojnim donatorima koji podržavaju „Merhametove“ ramazanske aktivnosti”, kazao je Vrbanjac.\nNakon sastanka, predsjednik Vrbanjac i direktori regionalnih odbora obišli su Stari most, simbol Mostara.\n#Razgovori #Merhametovim #ramazanskim #aktivnostima


HAOS U VARŠAVI Huligani poljske Legije ZAJEDNO sa Holanđanima umalo zapalili navijače Ajaksa! /VIDEO/\nFoto: Hools TV / youtube\nU Varšavi su se dogodili incidenti uoči utakmice između Legije i Ajaksa koja se ovog četvrtka od 21.05 igra u šesnaestini finala Lige Evrope.\nKako prenose lokalni mediji, oko 50 navijača Ajaksa napadnuto je u jednom varšavskom kafiću. Pritom su bili napdanuti od strane pristalica domaćeg kluba, uz koje su se našli čak i Holanđani: u pitanju su huligani Den Haga, koji su već tri decenije u prijateljskim odnosima sa "kolegama" koji prate Legiju.\nU napadu su korišćene kamenice, flaše, štangle i motke, potom i nekoliko baklji, usled kojih je izbio manji požar u kafiću.\nNekim čudom, zvanični podaci glase da u ovom incidentu nije bilo povređenih.\nPrema predviđanjima holandskih medija, očekuje se da će ukupno 700 navijača Ajaksa prisustvovati ovoj utakmice, a mnogi drugi odustali su od putovanja u Poljsku upravo iz straha od tamošnjih huligana.